text:
Renobacion edificio biblioteca San Nicolas
Desafortunadamente bibloteca San Nicolas su edificio a bay hopi atras durante ultimo añanan y awor gobierno ta anuncia cu ta bay cuminsa cu su renobacion. Minister di Enseñansa, sra. Michelle Hooyboer-Winklaar, durante un conferencia di prensa a splica e motibo pa drecha e edificio.
Durante un encuentro cu prensa ayera, e mandatario a splica cu e edificio di Biblioteca San Nicolas, cu ta un edificio di mas of menos 27 aña (bieu) y den un estado bastante decai. Ta asina cu na aña 2007 ya a haci un renobacion na e edificio, incluso e parti di verf exterior, pero manera cu por a nota obviamente esaki no tabata algo duradero y a pone cu e necesidad pa un renobacion a surgi atrobe. E servicio di biblioteca San Nicolas no tabata optimal pa basta tempo pa motibo di e diferente problema cu e infrastructura di e edificio.
E edificio no tabata riba lista di renobacion di gobierno. Tin un lista bastante largo di diferente scol cu ta wardando un renobacion, 84 scol cu casi 70% di eseynan ta edificionan cu a wordo construi 40 te cu 60 aña pasa. E edificio di biblioteca no ta asina bieu, pero tog un renobacion ta hopi urgente. Parti paden tin hopi caminda cu mester reparacion of renobacion, manera e instalacion di airco, lift, lekmento diferente caminda y otro trabounan. “Ta asina cu a delibera entre e ministernan pa wak con ta yega na e fondonan pa por renoba esaki. Un biblioteca ta un centro comunitario hopi importante pa un pueblo. Pa hoben, adulto y mucha. Tin e aspecto di enseñansa y un biblioteca ta un centro cu personanan ta bay pa topa y combersa y e ta un lugar di siña, explora y stimula pa e imaginacion crece. Ministernan a pone cabes hunto y a yega na un solucion pa yega na e fondonan necesario pa por renoba e edificio aki”, asina e mandatario a splica.


c: text/html

text:
Tata Bondadoso awe durante e dia mi ta desea di revisa mi accionnan den tur e contextonan unda mi ta encontra: den mi hogar, mi trabow y den mi comunidad. Mi ta desea di reconoce den cua momentonan mi no ta suficiente autentico cu loke Bo a siña mi. Mi kier habri mi curazon pa mi por identifica mi erornan, pa mi por acerca Dios sin sinti mi huzga. Cu mi por duna testimonio no solamente cu palabra sino tambe cu mi actuacion y mi pensamentonan. Den Bo Palabra Bo ta siña nos cu lo Bo separa e bon for di e malo ( Mat. 13, 47-53) Señor Bo ta duna cada un di nos e libertad pa scohe entre loke ta agradabel y loke no ta dilanti di Bo bista. Yuda nos pa semper nos por scohe pa loke ta agradabel den Bo bista pa medio di Cristo nos Señor. Amen.
Orashon di dia 3 augustus 2017
Posted in Orashon di Dia

robotstxt: allowed

filter: keep


text:
Encabesa pa e Departamentonan di Housekeeping y Engineering, Dia di Tera a wordo conmemora na La Cabana Beach Resort & Casino cu un limpiesa durante e oranan di mainta.
Cuminsando pa 8’or di mainta riba diamars, miembronan di Housekeeping y Engineering a bishita Eagle Beach pa haci limpi e areanan di hardin y banda di lama. Na momento cu nan a yega bek di nan mision pa haci e area limpi, nan a encontra un banner colga for di e terras di e di tres piso, unda tabata skirbi “Happy Sweet 16 Kara”, cual a inspira e housekeeper pa grita Kara su nomber, pa asina e hoben sali riba e terras, unda nan a canta y bati mas p’e, cantando e cantica di Happy Birthday.
Aki por mira e housekeepers y miembronan di ingenieria durante nan mision riba diamars mainta.


text:
Un hoben di 17 aña a perde su bida diaranson durante protestanan grandi na Venezuela pa medio di un tiro den cabes. Esaki ta e di seis persona cu ta fayece pa motibo di protestanan contra presidente Venezolano Nicolas Maduro. Autoridadnan ta bisa cu un otro manifestante cu tabata protesta contra gobierno tambe a perde su bida algun rato despues diaranson merdia. Un dama di 23 aña identifica como Paola Ramirez a fayece pa medio di tiramento cu a bin for di hendenan cu ta pro gobierno. Gruponan di manifestante pro gobierno a rondona manifestantenan di oposicion den e ciudad di San Cristobal.
Den e capital di Caracas ta unda ultimamente un serie di violencia a inicia entre gruponan cu ta apoya Maduro y esnan di oposicion. Miles di manifestante di parti di oposicion a purba di marcha riba central di Caracas anto akinan ta unda cos a cuminsa bay for di man. Esaki ta e demonstracion di mas grandi den e ultimo dos simannan di protestanan violento cu a resulta den mas cu 200 detencion. Merca tin preocupacion cu e desaroyo na Venezuela y ta sinti cu socialista Maduro ta purbando di silencia e bos di oposicion.


text:
Durante conferencia di prensa semanal di Partido MEP, Parlamentario sr. Guillfred Besaril a trese padilanti cu un biaha mas pueblo ta habri siman indigna pa motibo di e falta di siguridad cu ta reina riba nos pida baranca.
Durante e fin di siman cu ta tras di lomba, atrobe nos comunidad a wordo sacudi pa e fenomeno atraco. Practicamente tur dia tin un atraco y ta di lamenta cu awendia noticia di dia ta, na momento cu no tin atraco!
“Partido MEP ta comparti e indignacion di pueblo na momento di tuma nota den medionan di comunicacion cu e ciudadano Span-Ospino, kende a ser aresta algun tempo pasa y a wordo condena pa atraco arma, ta haya un dia liber di su detencion pa pasa “Valentines Day” cu su famia. E persona aki a comete atraconan arma grandi riba nos isla, a pone nos hendenan na peliger, a crea panico den nos cumunidad.
E mesun persona aki a huy e prome oportunidad cu e la haya for di Warda di Polis.
A costa nos isla un cantidad di placa ya cu supuestamente e ta asina peligroso cu pa su mes un siguridad y pa e siguridad di e otro presonan den KIA mester a translad’e pa Hulanda. Y asina tin un lista largo cu por sigui menciona.
Anto un persona asina ta bira y haya dispensacion (verlof) pa bay pasa “Valentines Day” cu su famia? Un peticion cu a conta cu aprobacion di e Minister di Husticia himself!”, Parlamentario Besaril ta cuestiona.
“Con esaki por ta posibel? Ki señal Ministerio Publico kier manda cu e accion aki?
Ki señal e Minister di Husticia kier manda cu e accion aki?
No ta basta cu pueblo ta sinti su mes bandona y desola riba tereno di husticia?
No ta basta cu tanto falta di convivencia?
No ta basta cu tanto gastamento di placa na accionnan manera manda e persona aki Hulanda pasobra e ta sumamente peligroso y awo algun tempo despues ta dun’e un dispensacion (verlof)?”, e Parlamentario a sigui mustra.
“Pa partido MEP e ta un hecho inaceptabel cu un persona cu un historial criminal asina pisa por bin na remarke pa un tipo di privilegio asina. Ta mas cu claro cu cada persona despues di a cumpli cu su castigo merece un segundo oportunidad pa reintegra den comunidad. Pero locual ta sosodiendo den e caso aki ta un insulto pa nos comunidad.
A bira ora pa manda un mensahe cla y raspa na e Minister di Husticia y na Gobierno actual cu Aruba no por sigui asina mas. A bira ora pa actua cu man duro y tuma siguridad di nos pais na serio.
Cu tipo di accion manera esaki Ministerio Publico, Minister di Husticia y Gobierno ta mandando e mensahe robes.
Un atracador peligroso cu a trafica cu arma ta wordo premia riba “Valentines Day?”
E actonan criminal cu e persona aki a comete riba nos pais ta inaceptabel y por lo tanto e accion di Minister di Husticia pa dun’e un dispensacion (verlof) tambe ta inaceptabel”, Parlamentario Besaril a duna di conoce.


text:
E plaka ku MCB ta broma kune ta bini pa 95% for di sakunan di YDK pretu. Di e 10 hende ku ta sinta riba stuhlnan di poder na MCB ta solamente 2 di nan ta di YDK pretu feminino (20%). Esaki ta diktadura finansiero di hombernan blanku na Korsou ku ta ninga di kompronde ku bo no por sklabisa hende pretu mas pa medio di institutonan finansiero. Demokrasia finansiero ta nifika ku un banko tin ku keda manega pa karanan ku ta refleha e sosiedat, den e kaso aki ta imposibel ku un minoria di hendenan blanku ta disidi riba e plaka i ganashi di un banko ku ta bini for di un mayoria di hende pretu na Korsou.
Finansas i Demokrasia Rasial
Advertisements


text: Manera tur aña Federacionnan ta ricibi oportunidad pa entrega nan “wenselijke begroting” pa cu e aña binidero. 3 di November 2017 tabata e “deadline” pa tur Federacionnan na Aruba entrega nan Plan 2018. Subsidie Commissie tin su richtlijnen cual cada aña sa wordo ahusta. Di acuerdo cu richtlijnen 2018 di Subsidie Commissie Aruba Softball Bond a percura pa entrega nan Plan. Entreotro mester percura pa entrega tur admistratie di e aña anterior pues di 2016, Relato di Secretaris, tur projectonan realisa den 2016 cu recibonan original, Bankboek, Kasboek, jaarkalender 2018, Plan 2018, cada projecto cu su begroting detaya etc etc. ASB conforme esaki a entrega 3 di November ultimo un peticion amplio cu ta consisti di 79 pagina. Pues directiva di ASB a hasi un trabow pisa den luna di october pa por a logra esaki. Commision di Subsidio lo reuni y studia tur e peticionnan y lo manda un recomendacion pa minister di Deporte. Fin di December 2017 minister di Deporte nobo esta Danqui Oduber lo firma y aproba pa cada Federacionan kiko ta e suma cu nan lo ricibi pa cu projectonan riba planes pa aña 2018. ASB tin den su peticion (2) peticion interesante y nobo. Uno pa organisa campeonato Femenino di CONSURSA na Aruba den luna di october 2018. E otro ta pa trese 5 pitcher masculino di Venezuela unda lo brinda 5 equipo di ASB cada un un pitcher di alto nivel y hunga 4 a 5 siman un campeonato “Liga Special” intensivo y asina desaroya nos ofensa mas y mas na nivel internacional ricibiendo oportunidad di mira lansamentonan cu nos no ta mira hopi na Aruba. Alaves e pitchernan aki mester educa y train pitchernan hoben den e team cu nan bay hunga pe. Tambe lo stipula e regla cu e pitchernan aki por lansa maxino 7 inning den cada dobble header esta sea un wega completo of 4 inning promer wega y 3 den e di dos wega. Asina un pitcher local tambe mester lansa 7 inning den dicho double header. Esaki ta pa stimula desaroyo di nos pitchernan. ASB den pleno preparacion pa introduci ideanan y campeonatonan nobo banda di esnan standard cu lo continua igual. Deporte den pleno desaroyo.


text:
CIBC FirstCaribbean a logra recauda e suma di 18 mil florin cu nan prome “Walk for the Cure” caminata y fundraising event. E montante completo a wordo entrega na e presidente di e “Fundacion Contra Cancer di Prostaat” Señor Jurgen Benschop.
Esaki sigur tabata un gran exito unda cu e team completo di CIBC FirstCaribbean conhuntamente cu e representantenan di e Fundacion Contra Cancer di Prostaat, kier gradici tur persona cu di un forma of otro a yuda na e exito aki.
CIBC FirstCaribbean no por a logra e meta aki nan so. Esaki a sosode danki na participantenan cu a contribui na e dos eventonan organisa cual tabata e “Fitness Event” riba 30 di Augustus 2017 y e caminata cu a tuma lugar dia 8 di Oktober 2017. Ademas e ayudo di e organisacionnan gubernamental, no-gubernamental, empleado di CIBC FirstCaribbean, y comerciantenan.
CIBC FirstCaribbean ta presente den ful e region di Caribe y e banco ta comprometi pa yuda e comunidad unda cu nan ta estableci. E caminata di “Walk for the Cure” ta wordo organisa tambe door di tur e sucursalnan den Caribe den luna di Oktober, ya cu esaki ta e luna di conscientisacion di Cancer. E caminata na Oktober ta e evento final pa logra recauda mas fondo posibel pa asina e organisacion escogi tambe por logra su metanan.
CIBC FirstCaribbean kier informa comunidad cu pa e aña siguiente Aruba lo bay tin e caminata “Walk for the Cure” un biaha mas den luna di Oktober, cual lo bay tin hopi sorpresa y eventonan relacionan pa cu esaki. E meta principal ta pa recauda mas hopi fondo posibel y yuda un organisacion di Cancer na Aruba. Nan meta tambe ta pa por yuda nan pashentnan y famianan cu ta pasa momentonan duro. Pero tambe yuda conscientisa nos comunidad.
CIBC FisrtCaribbean y Fundacion Contra Cancer di Prostaat sigur kier bisa GenAir, Aledda N.V., Terraza Holding, The Seaport Cinemas, Click Print, Safecom, Red Cross Aruba, Save A Lot, Total Cleaning Services, Fruteria Virgilio, IBISA, Caribbean Trucking, Patrick Melchiors, Haysem Winterdaal, Yadira Leter, Gladys Duarte, Alexei Spinoza,Tatiana Gil, Juan David Maestre, Aruba Airport Authority, Massy Insurance, High Performance, Dj Vibes, BrandTastic, DHL, Gerira Marketing, Andina Ice y CRD Group un biaha mas MASHA DANKI.


text:
WILLEMSTAD.- Minister di Hustisia señor Quincy Girigorie ta den eksterior enkonekshon ku un biahe di trabou na e ‘Interpol General Assembly’ ku lo tuma lugá na Beijng, China. Tambe señor Girigorie lo hasi uso di e oportunidat pa bai sera konosí ku e kompania Inspur (Jinan), ku ta e kompania enkargá ku e proyekto di kamaranan di seguridat na Kòrsou. Señor Girigorie a hasi e biahe aki huntu ku un delegashon di e Ministerio di Hustisia i Interpol.
Riba retnan sosial Último Noticia a tuma nota di deklarashon di minister Girirgorie kende a splika ku tabata un 'tour' impreshonante na momentu ku nos a sera konosí ku e kompania Inspur.
E titular di hustisia a splika ku durante di e 'tour' na 'headquarters' di Inspur mester bisti bachi blanku pa protekshon kontra energia státiko. E biahe pa Jinan tabata inspirativo no solamente a usa teknologia pa nan seguridat, pero komo un 'steppingstone' pa futuro. E minister ta splika ku den e reunion a papia over di e proyekto aktual i tambe tokante di e posibilidatnan pa futuro pa henter komunidat di Kòrsou.


text:
‘Zootopia’ pa nos tur gosa
Biblioteca ta cla pa su ultimo presentacion di cine den aire liber. E siman cu ta bini ta presenta ‘Zootopia’ pa un y tur. Esaki ta un actividad gratis y hopi popular. Cu cada presentacion den ultimo 4 siman biblioteca a conta cu mas cu 150 mucha.
Biblioteca Nacional Aruba ta presenta tur aña un programa divertido pa mucha durante vakantie escolar. E programa ta conta cu peliculanan di animacion pa tur mucha disfruta. Mayornan por hiba yiunan pa gosa di un bon pelicula den aire liber, tanto na biblioteca na Playa como na San Nicolas. Na Playa e ta na e teatro pafo, parti patras di e edificio. E siman aki ta presenta ‘Zootopia’. Diaranson na biblioteca San Nicolas y diahuebs na biblioteca Playa. Presentacion ta cuminsa 7or y entrada ta gratis.


text:
Informacion di Oficina y Tour
Bo ta cordialmente invita pa tuma un tour di nos oficinanan y facilidadnan di imprenta. Busca un luga y ora di tour.
Nueva Caledonia
236, rue Georges Lèques
Normandie
98800 NOUMEA
NUEVA CALEDONIA
+687 43-75-00
Tour
Dialuna pa diabierna
8:00 a.m. pa 11:00 a.m. y 1:00 p.m. pa 4:00 p.m.
Duracion: 45 minuut
Actividad Principal
Ta supervisa e actividad di testigonan di Jehova na Nueva Caledonia, Vanuatu y Islanan Wallis & Futuna. Ademas, e ta traduci literatura biblico na Walisiano, Lifu, Bislama y cinco otro idioma local.


text:
Kosovo
Kosovo ta un pais den Oropa. E kapital di Kosovo ta Pristina. Kosovo tabata forma parti di Yugoslavia y despues di e desintegrashon di esaki Kosovo a keda forma parti di Serbia. Dia 17 di februari 2008 Kosovo a deklara su mes unilateralmente independiente di Serbia. Mientras tantu Kosovo a wordu rekonosi pa 60 pais (situashon 26 di juni 2009), entre kua e ex-repulikanan di Yugoslavia. Serbia ta konsidera Kosovo komo parti integral di Serbia.
Kosovo no ta miembro di Nashonan Uni (United Nations) pasobra Rusia a y ta sigui menasa di usa su veto. Rusia ta un aliado historiko di Serbia. Paisnan den nos region ku a rekonose Kosovo ta Colombia, Costa Rica y Panama. E mayoria paisnan di Union Europeo a rekonose Kosovo. Tambe Kosovo ta forma parti di Fondo Monetario Internashonal (IMF).
Linknan eksterno[editá | editá fuente]
- [1] - Portal ofisial di Minister President di Kosovo


text:
Refineria di Aruba N.V. (RdA) a instala su mes desde comienso di september den loke hopi conoce como e ex-edificio di DOOV na San Nicolas den Caya Dick Cooper.
Den transcurso di e ultimo siman di augustus, empleadonan di RdA y Fuels Marketing & Supply Aruba (FMSA) a cumpli cu un plan di mudamento p’asina tur operacion di tur dia sigui sin ningun interupcion.
E trayecto pa remodela e edificio tabata uno largo ya cu e alcance di trabou tabata extenso despues di hopi añanan di abandono. E edificio remodela ta acomoda e team di RdA, FMSA, Aruba Safety Council, Departamento di Trabou cu ta duna servicio na CITGO Aruba y tambe algun otro departamentonan di Gobierno.
E vision pa e edificio di RdA for di comienso tabata uno moderno, pero alabes cu ta resalta e construccion di glas existente. Actualmente e edificio ta den operacion den fase di un “soft-opening” ya cu falta pa finalisa algun cambio na e exterior di e edificio pa identifica e compania estatal y pues tambe algun cambio den e interior.
E edificio ta consisti di 3 piso, di cual RdA, FMSA, Aruba Safety Council y Departamento di Labor ta ocupa e prome, diferente departamento di Gobierno y e cafetaria di e edificio ta na e di dos piso y por ultimo RdA y FMSA ta situa na e di 3 piso. E edificio ta uno cu ta marca accionnan importante den e mundo petrolero, como cu pa prome biaha den mas cu 90 aña Aruba ta doño di su refineria.
Pa celebra e logro aki, riba dia 30 di september 2017 lo tin e apertura oficial di e oficina di Refineria di Aruba N.V. acompaña pa e inauguracion di e pagina web di RdA y FMSA.
E anochi lo culmina cu e celebracion di e prome aniversario di e compania estatal Refineria di Aruba N.V. ya cu el a keda oficialmente estableci dia 1 di october 2016.
RdA tin e concesion di e terenonan y ta doño di e facilidadnan di refinacion y ta supervisa e huurdo CITGO Aruba Refinery pa cumplimento di e diferente acuerdonan firma.
Tambe RdA ta doño di FMSA cu ta responsabel pa distribucion y mercadeo di productonan petrolero riba nos isla.
Pa mas informacion por comunica cu Refineria di Aruba N.V. via su pagina di Facebook of por manda un e-mail na info@rda.aw.


text:
E politico cu pa añas a opone Gobierno di Mike Eman y kende solamente a sa di papia di ‘mega debe,’ awor ta sorprende declarando, prome cu el a huramenta mes como Minister, cu lo bay fia placa na Hulanda.
Melvin Tromp di partido AVP, ta mustra cu e falta di vision cerca e politiconan aki, ta bolbe resalta awor cu nan a logra di forma un gobierno.
“Ora cu pueblo scucha Xiomara Ruiz Maduro declara cu gobierno di MEP lo biaha pronto pa Hulanda pa busca placa pa atende e desaster financiero cu gobierno di AVP a laga atras, tin cu bisa cu ta un declaracion cu ta cuadra net na momento cu aki na Aruba ta duna inicio pa e temporada nobo di carnaval.
Un declaracion di Xiomara interesante pero na mes momento sumamente ridiculo caminda e ta confirma cu MEP a tuma un mandato di cual e no tin un ‘benul’ di kico esaki lo bira.
Ban ta franco, cu presencia di CAFT aki na Aruba, un comision cu e propio Xiomara hunto cu su lider di partido a biaha pa Hulanda pa roga gobierno di Reino pa manda CFT bin kita autonomia financiero di nos pais, awor ta demostra cu nan no ta respeta e comision aki cu for di 2014 ta trahando aki riba nos isla.
CAF a controla y aproba mescos cu Parlamento di nos pais, tur presupuesto for di 2015 bin ariba y confirma cu e maneho financiero di Gobierno di AVP, tabata cumpli cu su deber y responsabilidad a base di palabracionnan haci, cu su presupuestonan.
No solamente CAFT pero otro instancianan manera IMF, Fitch Ratings y Standard & Poors, institucionnan financiero mundialmente conoci, a sostene e maneho di Gobierno di AVP pero awor diripiente sin ainda cu e gobierno di MEP a tuma gobernacion over oficialmente, ya caba ‘Minister to be,’ Xiomara ta preparando su biahe pa Hulanda pa presta placa pa MEP por goberna.
Aki pueblo tin cu pone bon nota, ya cu ta mesun Xiomara di MEP aki, tin ocho aña ta papiando di mega debe, cu nos yiu- y nietonan lo tin cu paga e mega debe aki pero su prome vision den su proximo funcion como Minister di MEP, ta di bay presta placa na Hulanda.”
Melvin Tromp di partido AVP ta señala.


text:
PAGINA 4
DIARIO
DIARANZON 5 MAART 2014
Parlamento hubenil por conta cu sosten 100% di Minister drs. Paul Croes Gustavo Flaubert: “E escritor den su obra mester ta mescos cu Dios den Universo: presente den tur parti y visible den ningun”. Un reportero di e revista `Stern’, Gerd Heidemann, a bisa di a descubri diarionan desconoci di Adolf Hitler cu ta cubri e añanan 1932-1945. `Stern’ a paga mas di 3 miyon di dolar pa e bukinan y a bende e derechonan di publicacion na Times of London pa $400,000. A ser descubri despues cu e diarionan tabata falso, basa ariba e hecho cu e papel usa no tabata disponible sino te 1955, 10 aña despues di e morto di Hitler. Leyenda ta bisa cu pushinan a causa e derota di e Ehercito Egipcio na aña 525 Prome cu Cristo, pa motibo di un estrategia di e invasor Persa, Cymbses. E Rey Persa a pone un Rey di pushi, cu e Egipcionan tabata considera sagrado, dilanti di su tropanan y e arkeronan Egipcio a nenga di dispara nan flechanan a traves di e pushinan. Bo tabata sa cua e forzanan Spaño bao mando di Francisco Pizarro, cu a conquista e Incanan di Sur America durante e añanan 1530, tabata consisti di menos di 200 homber? E Imperio Inca na e momentonan ey tabata consisti di un poblacion di mas di 6 miyon! Aspirina ta retene su potencia sin importa cuanto ser tuma, ni tampoco durante cuanto tempo, ya cu e no ta forma habito. Pero un persona den cada 500 ta alergico na e droga, y reaccionnan adverso por ta fatal. Hende a muri di mes poco cu 3 tableta, y a sobrebibi tambe mes hopi cu 430! `Consulado’ (Consulate) tabata e gobierno di Francia bao tres Consul, despues di e `Directoire’, entre Dec. 25, 1799 y Mei 20, 1804. Napoleon a ser nombra Consul pa bida, cu e derecho di nombra su sucesor dia 2 di Augustus 1802. Bo tabata sa cu e muhernan indian Americano tabata ataca e tropanan di Merca na varios ocasion, y cu e hombernan hopi biaha tabata entrega nan prisioneronan di guera na nan muhernan pa esakinan tortura nan? Alexander the Great a spar un cas despues cu el a captura Thebes na aña 335 Prome cu Cristo. E ciudad a nenga di rindi y el a ordena pa pone na ras di suela. Pero, pasobra e tabata stima poesia, el a spar e cas na unda Pindar, e poeta, tabata biba di un siglo prome. Na fin di siglo, casi 8 miyon di mucha tabata yuda tene e industria di Merca funcionando. Algun tabata traha den plantanan kimico 2 or di mainta, completamente sunu. Muhernan di Korea, yama “ama”, cu ta zambuya cocolishi den lamarnan profundo sin equipo di buceo, ta somete nan mes diariamente na un stress di frio mas grandi cu cualquier otro ser humano na mundo. Cicero: “Supersticion ta un miedo sin sentido di Dios”. Na aña 1516, mirando e situacion deplorable cu e indiannan di Aruba tabata aden, y e victima cu nan tabata di e flota di indieronan (cazadornan di esclavo), Juan de Ampies, e benefactor di Aruba, a intercede cu e padernan Jeronimo na fabor di e indiannan di Aruba, pidiendo pa na un trato mas justo y e proteccion di gobierno.
ORANJESTAD(AAN)-Recientemente Minister Paul Croes, Minister di Asuntonan Social, Maneho pa Hubentud y Labor a ricibi bishita di Parlamento Hubenil den persona di e directora, Sra. Vicky Croes y miembro di directiva, Sr. James van der Linde. E representantenan di Parlamento Hubenil a presenta na Minister Paul Croes e diferente proyectonan cu e Fundacion ta organisa durante
aña. Asina a ilustra e proyecto di Kingdom Youth Parliament, cursonan di formacion na hobennan cu ta tuma lugar den luna di Juli, debatenan cu ta wordo organisa durante aña y e proyecto contra “Bullying”, na cual Minister Paul Croes recientemente a duna su aporte na dje. E representantenan di Parlamento Hubenil a elabora tambe riba nan miembronan: e 55 hobennan boluntario cu ta
dedica nan tempo liber na nan formacion y na proyectonan pa stimula na Aruba e cultura di debate, e voz di e hoben cu ta resona y e derechonan di mucha y hoben. "Locual ta hasi e organisacion aki asina interesante ta e forma profesional cu e organisacion a bin ta traha e ultimo anjanan. Cu proyectonan pa crea lidernan bou di nos hubentud. E enfoque di PH ta igual y ta cuadra cu esun di nos Ministerio y sigur dirigi riba hubentud. Pa apoya hobennan den desaroya nan talentonan den varios area"tabata expresion di Minister Paul Croes durante e encuentro aki. Minister Paul Croes ta hopi orguyoso di tin un grupo grandi di hoben cu ta contribui positivamente y activamente na e comunidad di Aruba. Minister Paul Croes ta haya cu ainda por bin mas hoben acerca cu ta activo den e comunidad. Esaki ta un meta di su vision y maneho di “Generation of Leaders”.
DIARANZON 5 MAART 2014
PAGINA 5
DIARIO
Minister di Asuntonan Social, Hubentud & Labor drs. Paul Croes;
“Parlamento TV ta trece representantenan mas serca di pueblo”
ORANJETAD(AAN)-- Cu e inauguracion di e Canal di Parlamento oficialmente , Presidente di Parlamento anterior y actual Minister sr. Paul Croes a expresa palabranan di gradicimento y felicitacion na Parlamento di Aruba y actual Presidente di Parlamento sra. Marisol Lopez-Tromp pa e inauguracion official. Palabranan di Minister Paul Croes; “Esaki ta un refleho di democracia y madurez, unda un di e pilarnan di nos sistema democratico banda di Gobierno y esun Judicial, esta Parlamento di Aruba, ta wordo fortifica. Den e forma aki unda transparencia, informacionnan y comunicacion ta bira mas facil awor pa nos comunidad. Parlamento awor ta mas cerca di comunidad. Debatenan publico ta den bo sala y cada ciudadano por huzga pa su mes e comportacion y preparacion di su representantenan”. Parlamento oficialmente a inaugura su canal di television, tambe otro servicionan manera “extranet” cu ta destina specialmente pa parlamentarionan. Parlamento Online ta destina especialmente pa parlamentario unda nan por busca y ricibi tur documento y informacion pa reunion etc. Sra Mervin Wyatt Ras cu tabata fungi como Presidente di Parlamento na 2006, ta e persona cu a cuminsa cu e proceso aki. A toca sr. Andy Lee pa continua cu esaki. Sr. Paul Croes tabata kere tambe den e vision aki, pa hasi Parlamento uno mas eficiente y mas transparente. Finalmente e actual Presidente di Parlamento sra. LopezTromp a hasi e inauguracion official di esaki. Sra. LopezTromp a mustra riba e direccion cu Parlamento di Aruba ta bayendo y cu esaki ta un
Awe Parlamento TV (Canal 46) ta un realidad y sra. Marisol Lopez Tromp como presidente di Parlamento a pone oficialmente den aire y a presenta sr Richard Di-
jkhoff y henter e team cu a traha ariba Parlamento TV, Website y tambe e “extranet”. Nos parlamento ta competi cu hopi otro parlamento nan mundo tanto den modernismo como tambe den e forma di entrega informacionnan na comunidad. Parlamentarionan awor ta mas digitalisa pa ricibi of busca nan documentonan y pueblo lo por ricibi mas facil awor tur informacion necesario. Den nomber di Gobierno di Aruba minister Paul Croes ta felicita Presidente di Parlamento cu e lansamento oficial di Parlamento su canal di television y na mes momento a bisa cu e sistema aki ta uno cu sigur Gobierno di Aruba lo por pensa pa traha cu ne, pa hasi e trabounan ainda mas eficiente.
E & E TRADING
Pasa cerca nos of yama nos na 588-2828 pa e miho prijsnan ariba tur producto di “Arvefa”, American Standard toilet seat blanco y color y tambe W.C., Labamano y Karanchi, 12” Peg Board Hooks, punto di hero pa cura, Awning Windows, Sliding + Single Hung Windows,
stap mas den e direccion corecto. Tambe e la mustra riba e comportacion di cada
miembro cu mester conoce nan responsabilidad den e trabou aki.
“Raynor” Garage Doors, Motor y Parts + Fitting Slats 4”, Glas + Spiel, Leishi di Palo pa Plafond y Pleister, Bentana ‘Sunsash + Operators, Rifle + Pistola di Aire “Weihrauch”, Letter y Number di Plastic duro 7”, Nos ta verhuur Stellage, Trapi di 12 y Extencion di 32’ Dialuna - Diabierna 8:30 - 1:00 / 2:30 - 6:00 • Diabierna: 9:00 - 1:00 Sabana Blanco # 1-B (ex-lumber yard di Brenchie’s Dakota na Rondweg) “Servicio V.I.P. cu un toke personal”
Published on Mar 5, 2014


text:
ORANJESTAD – Mientras cu tin mehoracion notabel den resultado financiero pa aña 2016, Algemene Rekenkamer (ARA) ta keda preocupa. Asina ta resalta den e rapport di Algemene Rekenkamer publica awe mainta encuanto investigacion di e cuenta anual di Pais pa aña 2016. Den e rapport aki pues Algemene Rekenkamer ta indica cu tin mehoracion notabel den e resultadonan financiero pa aña 2016 compara cu aña 2015, pero cu e mehoracion aki no ta a consecuencia di un maneho structural di controla gastonan pa yega na sostenibilidad. Algemene Rekenkamer ta keda preocupa pa e situacion financiero di Pais. E preocupacion aki ta basa riba tres elemento cardinal di e investigacion aki, cu ta e debe di Pais, e gastonan di interes riba e debe di gobierno y e gastonan di personal di e Pais. Algemene Rekenkamer ta conclui cu ainda tin un caminda pa cana prome cu por yega na sostenibilidad di finansas publico.
Norma di deficit pa aña 2016
Gobierno a defini e sector colectivo pa prome biaha na aña 2016 y a raporta riba e resultadonan den cuenta anual di Pais di aña 2016. Gobierno ta conclui cu e sector colectivo a cumpli cu e norma di deficit di 2% PNB. Algemene Rekenkamer no por determina for di e investigacion cu e conclucion di gobierno ta corecto. Esaki pa motibo cu e cifranan di un parti di e sector colectivo cu a uza den e cuenta anual 2016 di Pais, ta consisti di cifranan cu no ta estableci ainda.
Algemene Rekenkamer ta conclui cu gobierno ta realisa su mes di e importancia pa cumpli cu e normanan presupuestario pa yega na sostenibilidad di finansas publico. Sinembargo, Algemene Rekenkamer ta constata cu e medidanan structural, cu mester ta e base pa cumpli cu e medidanan presupuestario, sea no a tuma ainda of no ta aplica nan suficientemente. Asina e investigacion di e cuenta anual ta indica cu e rebaho den gastonan atrobe no ta consecuencia di un maneho structural, pero di sucesonan incidental. Resultado di e maneho di e dos gastonan operativo mas grandi, specificamente e gastonan di interes riba e debe di gobierno y gastonan di personal di e Pais, ta mustra cu gobierno no a logra implementa un maneho structura di e gastonan. Gobierno tin un caminda pa cana ainda prome cu por papia di finansas publico sostenibel na Aruba.
Derecho presupuestario di Parlamento
Algemene Rekenkamer ta constata cu pa aña 2016, mescos cu añanan anterior, gastonan ta bolbe surpasa presupuesto riba e nivel di autorisacion di Parlamento, cual ta considera como ilegitimo. Cumplimento cu stipulacionnan di ley di comptabilidad y uzo di instrumentonan cu ta na disposicion, lo aporta na realisacion di un miho maneho di e presupuesto pa minister di Finansas, demas ministernan y Parlamento. Un ehecucion di e presupuesto aceptabel, por aporta na proteccion di y cumplimento cu e derecho presupuestario.
Recomendacion Algemene Rekenkamer
Algemene Rekenkamer ta recomenda e ministernan pa no perde e sostenibilidad di finansas publico for di bista, tanto durante preparacion como den ehecucion di e presupuesto. Mester percura pa durante e ehecucion di e presupuesto, cumpli cu e leynan prescribi. Ta hopi importante pa tur minister pone nan mes den e posicion pa por supervisa e parti di e presupuesto otorga na nan, na un manera eficiente y efectivo. Ta recomenda na minister di Finansas pa crea e sosten necesario pa di berdad tuma e pasonan pa logra un finansas publico sostenibel. Ta importante pa garantisa continuidad di e mehoracionnan realisa, specialmente den e parti di maneho financiero. Na e minister di Finansas, como supervisor di e gastonan di e Pais, ta recomenda pa percura pa e cumplimento cu e leynan prescribi durante ehecucion di e presupuesto.
Ta recomenda na Parlamento pa supervisa, na un manera critico, e prioridadnan y escogencianan di e gobierno cu bista riba e sostenibilidad di finansas publico. Algemene Rekenkamer ta recomenda tambe pa no tolera mas, cu ta perhudica e derecho presupuestario. Ta sumamente importante pa Parlamento haya e informacion necesario na tempo, p’asina por eherce su tarea na un manera eficiente y efectivo. Algemene Rekenkamer ta recomenda tambe pa keda critico riba tratamento di e cuentanan anual, den cual ta duna responsabilisacion di e maneho realisa. Por ultimo ta recomenda pa keda envolvi den e proceso di mehoracion di e maneho financiero.
Reaccion di minister di Finansas
Minister di Finansas a duna su reaccion riba e rapport di Algemene Rekenkamer dia 19 di december 2017.
Algemene Rekenkamer ta aprecia e reaccion extenso di e minister riba e conclusionnan di e rapport. Den su reaccion e minister ta reconoce e situacion financiero precario cu Pais Aruba ta aden y ta declara cu Gobierno ta dun’e su prioridad. E minister ta indica cu e Gabinete di Coalicion ta duna di conoce cu den futuro lo tuma e pasonan cu mester pa pone finansas publico na ordo y alabes realisa un crecemento den desaroyo economico. Algemene Rekenkamer ta haya e reconocemento colectivo importante pasobra asina por crea e sosten necesario y acuerdo comun bou di e ministernan cual ta importante pa por realisa e sostenibilad di finansas publico y e crecemento economico.
Algemene Rekenkamer lo monitor e desaroyo riba e recomendacionnan periodicamente, y unda ta necesario lo controla esaki. Na e manera aki Algemene Rekenkamer lo keda entrega un contribucion pa realisa sostenibilidad di finansas publico, incluyendo e trayecto di mehoracion di e maneho financiero y realisacion di un cuenta anual di Pais Aruba controlabel.
Algemene Rekenkamer kier menciona tambe cu desde 19 di december 2017 nos miembronan ta completo atrobe, cual ta pone cu legalmente nos por tuma decisionnan atrobe. Pa e motibo aki nos di Algemene Rekenkamer por, for di e fecha menciona, haci nos rapportnan definitivo y entrega esaki na e minister di Finansas. E version digital di e rapport di Algemene Rekenkamer ta obtenibel via www.rekenkamer.aw
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.


text:
Algun siman pasa UPP a publica parti di e contracto entre Gobierno y PDVSA/CITGO unda nos a mustra cu PDVSA/Citgo tin e pregorativo pa duna ken cu e kier trabou y kita hende for di trabou na su santo antoho.
Mientras cu 20 parlamentario a vota ciegamente na fabor. Nos a tuma nota di e show, dia cu 100 badgenan a wordo duna na algun persona cu lo a haya trabou den e up-grader.
Nos a pidi e Ministernan concerni pa “SHOW US THE LIST”, p’asina nos mira cuanto di e personanan aki ta Arubiano y tambe kico nan salario ta. Pero te awe nada y 21 Parlamentario ta keda keto.
Tempo cu a negocia e contracto cu Coastal esaki a bay den un forma transparente y diligente. E tempo ey nos yiunan di tera a haya e oportunidad di por a haya trabou cu un bon pago y nan no mester a pasa den e situacion na unda e compania Coastal por a “hire & fire” na nan antoho manera t’e caso aworaki.
E tempo ey tampoco tabatin tanto incertidumbre y badabada manera t’e caso awor. Y ainda tin Parlamentario di oposicion tin e pudor di bisa cu e contract di PDVSA/Citgo ta mihor cu esun di tempo di Coastal. Y nos ta ripara cu tin 21 Parlamentario ta para wak y ta keda keto.
Gobierno y algun miembro di Parlamento a defende bisando cu PDVSA/Citgo mester tene nan mes n’e asina yama areglo di 80/20. Esta di cada 100 trahador 80 mester ta Arubiano y 20 por ta stranhero.
Ningun por a mustra unda esey ta poni den e contract. UPP sinembargo a cita parti di e contract cu ta bisa totalmente otro cos.
Esta cu PDVSA/Citgo por dicidi unilateralmente cu e por tuma hende di afo, apesar cu tin Arubiano pa haci e trabou y Gobierno ta OBLIGA di permiti nan haci esaki.
Pa ser exacto articulo 9.4 y articulo 12.2(b)(iv) di e contracto aproba y 20 Parlamentario ta keda keto.
Recientemente un Arubiano cu tin un conocemento amplio di loke ta come y bebe den un refineria a wordo kita for di trabou sin ningun motibo valido.
UPP tin e leve sospecho cu probablemente PDVSA/Citgo, a haci uso di e articulonan den e contract ariba menciona, pa “zomaar” kita un yiu di tera y di e forma aki habri e oportunidad pa por tuma un persona di afor den servicio.
Y e compania di Mike de Meza, cu inicialmente a tuma e Arubiano aki den servicio, simplemente a cumpli cu e ordo di e multinacional aki.
Ta cuanto Arubiano mas lo bira victima di e abuso aki? Nos lo warda te ora cu e baca hoga pa para cu e abuso aki?
Unda e derecho di nos hobennan Arubiano ta keda pa haya un empleo digno pa por cria nan famia? Y 21 Parlamentario ta keda wak e otro banda y keda keto.
Gobierno ta papia continuamente con nan ta haci nan maximo esfuerzo pa crea empleo pa nos hobennan cu a studia sea aki na Aruba mes of den exterior.
Con e Gobierno aki por cumpli cu esaki si e mes ta hiba un maneho anti-Arubiano? Un maneho na unda ya caba despues di 3 aña un stranhero NO mester acudi na Departamento di Labor mas pa “toets” si tin Arubiano pa haci e trabou pa cual e stranhero tin permiso. Y 21 Parlamentario ta keda keto.
E consecuencia di e maneho devastador aki ta cu nos hobennan Arubiano cu a caba un estudio despues di 4 aña y kier subi mercado laboral, lo encontra un stranhero cu tin un permiso caba y kizas te hasta a trece casa y yiunan Aruba.
Nan lo wordo nenga trabou cu argumentonan fofo manera cu nan ta “overqualified” of cu nan falta experiencia pa no admiti cu ya caba tin un stranhero cu probablemente lo a acepta tambe menos pago pa por keda aki.
Y tog ainda e Gobierno hipocrita aki tin e pudor di propaganda cu e “young professionals” mester regresa nan pais. Y 21 parlamentario ta keda keto.
UPP den Gobierno lo percura pa hiba un maneho pro Arubiano (sea di nacemento of naturalisa) y lo bay bek n’e “Swiss-model”. Cu un maneho estricto asina ey lo por garantisa cu nos hobennan por lo menos no mester competi cu esnan cu ya caba despues di 3 aña de facto ta “van rechtswege toegelaten”.
Esaki t’e unico manera cu nos hobennan lo tin un empuhe pa sigui studia sea aki na Aruba mes of den exterior y cu e speransa cu lo por tin un trabou digno ta spere na su pais sin cu e tin cu bay hiba un “unfair competion” cu otronan cu tin 3 aña of mas ta trahando cu permiso of a drenta e up-grader bou e “wurg-contract” entre Gobierno y PDVSA/Citgo.
UPP si lo no laga personal/partidista prevalece riba interes di e pais y su hendenan manera e 21 Parlamentarionan ta haciendo aworaki.
UPP SI lo no keda keto. UPP SI lo pone interes di nos pais y nos hendenan na prome lugar.


text:
Supervision financiero Corsou y Sint Maarten ta keda na vigor
E obligacionnan cu ta surgi for di e Ley di Reino di Supervision Financiero Corsou y Sint Maarten (Rft) tocante finansa publico ta keda na vigor pa Corsou y Sint Maarten. Esaki Conseho di Minister di Reino a dicidi, riba proposicion di minister Plasterk di Asuntonan Interior y Relacionnan di Reino.
Conseho di Minister a tuma e decision aki riba conseho di e comision di evaluacion di Ley di Reino di Supervision Financiero Corsou y Sint Maarten. Nan ta considera cu tur e dos paisnan no a cumpli completamente ni independientemente cu e normanan den añanan 2012, 2013 y 2014. E comision di evaluacion ta skirbi:
“Tanto Corsou como Sint Maarten a logra mehoracionnan den nan administracion financiero y nan ta recuperando e atraso den formulacion y stipulacion di e cuentanan anual. Sinembargo, cu esaki ainda nan no a yega na e punto cu lo por conclui cu tur dos pais, cu nan propio institucionnan y nan propio proceder gubernamental y supervision, ta den condicion pa yega na un administracion financiero sano y structural. Banda di esaki mester sigui recorta e atraso den e cuentanan anual mas ainda (tanto pa loke ta concerni tempo y e stipulacion necesario).”
E Colegio di Supervision Financiero ta prescribi cu Conseho di Reino, despues di cinco aña cu e ley a drenta na vigor (10-10-2010), ta dicidi si (un di) e paisnan no tin mester di cumpli cu nan obligacionnan mas. Akiden e ta sigui e conseho di e comision di evaluacion di Colegio di Supervision Financiero, di cua unicamente por desvia den forma hustifica. Conseho di Minister di Reino no ta mira ningun motibo pa desvia di e conseho.
E comision di evaluacion di Colegio di Supervision Financiero ta consisti di e siguiente personanan: señor Ron Gomes Casseres (presidente), señor Reuben Essed (miembro pa Sint Maarten), señor Edelmiro Seferina (miembro pa Corsou) y señor Mawrcel? van Gastel (miembro pa Hulanda).


text:
Dia di biblioteca
Cuminsamento di siman empleadonan di Biblioteca Nacional Aruba a celebra ‘DIa di Biblioteca’. Esaki ta un celebracion anual. Dia di biblioteca ta un dia special pa e empleadonan di biblioteca pa refleha riba e trabou, traha riba relacionnan cu otro y ta siña algo nobo di e trabou di biblioteca. E aña aki a invita un bibliotecaria for di Merca, sra. Claudia Dold, cu ta duna un workshop pa traha cu un software pa edit material di video pa asina por yega na un producto promocional. Ta pensa riba un concepto, un script, e filmacion y despues ta edit esaki den un software Camtasia. Esaki tabata e di 21 edicion di e celebracion anual aki. Empleadonan di biblioteca a clausura e celebracion cu un lunch hunto.


text:
Director Comercial di aerolinea Domincano, ‘Pan Am World Airways – Dominicana’ (PAWA), sr. Sebastien Garcia a reuni cu Minister di Asunto Economico Richard Arends e siman cu a pasa.
Garcia a keda satisfecho con e reunion a bay cu e mandatario, pasobra di parti di PAWA tin masha interes den desaroya nan frecuencia na Aruba pa di e forma aki tin un conexion mas amplio cu Caribe.
“Asina e hendenan di Aruba por biaha mas facil via Santo Domingo na tur e destinacionnan cu PAWA ta bulando.
Pa nos ta hopi importante pa intercambia di pensamento cu autoridadnan local pa por sigui crece y conecta cu Caribe.”
Garcia a splica cu awor nan tin 4 buelo pa siman cu ta bula entre Aruba y Santo Domingo y den e periodo mas druk tin cinco buelo pa siman.
Esnan di Aruba por conecta cu buelonan di PAWA via Sint Maarten, Corsou, Miami y San Juan.
E intencion ta pa wak con expande nan operacionnan y mira cua t’e posibilidadnan pa bin cu buelonan entre Corsou y Aruba.
Esaki ta algo cu mester sigui wordo discuti. “Minister a scucha nos. Nos ta bay bin bek cu un delegacion di ehecutivonan halto di PAWA pa wak con mas leu nos por negosha y logra nos meta. E mercado ta pidi esaki y nos ta haci tur lo posibel p satisface e mercado.”


text:
Otmar Oduber di plataforma politico POR ta felicita pueblo di Aruba cu inauguracion di Plaza Padu, un plaza cu ta rindi homenahe na nos tata di cultura, Padu Lampe y tambe na Rufo Wever y Lio Booi, compositornan di nos himno Aruba Dushi Tera.
Oduber, kende te november ultimo tabatin e
Otmar Oduber di plataforma politico POR ta elogia e hecho cu Gobierno ta continuando cu e maneho laga atras riba tereno di monumentonan. Ta hustamente 12 luna pasa ora a pone e prome Seyo Monumental na Fort Zoutman y awo por wak cu Prome Minister, kende a tuma over e
Aruba ta un isla unico, nos hendenan amabel, nos clima agradabel, nos distancianan cortico, nos multiculturalidad, nos pueblo culto y asina nos por keda menciona tur cos bon cu tin pa disfruta riba nos pida baranca, segun Michella Steenvoorde-Lacle.
Sinembargo si bo sinta analisa tin algo cu nos por mehora, enseñansa.
Awe diabierna 17 y diasabra 18 di maart Cosecha tambe ta den pleno celebracion. Dia 17 di maart ta bay tin e inauguracion di Plaza Padu unda Cosecha Oranjestad ta situa y especialmente p’e celebracion aki ta bay tin hopi artesano presente cu nan productonan traha na Aruba desde 6
E dia ta yega pa e tan spera careda cu ta core for di Joe Laveist Sport Park, San Nicolas te na Alhambra Casino, Eagle cu ta tuma lugar riba diadomingo dia 26 di maart 2017 pa 5:30am.
Esaki ta un tradicional 21K cu ta hala atencion di nos atletanan local,
Post Aruba NV un biaha mas ta emiti stampia cu diferente topico. Nan ta enfoca riba temanan manera fauna, flora, fruta y monumento.
Den manera di quiz bo lo por participa p’asina mustra cuanto bo sa di nos cultura. Participa den e quiz aki cu ta disponibel rib’e pagina di facebook
Post Aruba NV kier informa pueblo en general cu nan oficinanan lo ta habri diabierna cu excepcion di E-Post. Riba e dia aki, esta 17 di maart, Post Aruba NV no lo ta brindando e servicio di E-Post. Ta pidi comprension pa cu esaki.
Banda di esaki, kier informa comunidad cu
Cinco decada pasa famia Luydens a establece un refresqueria na Natural Bridge. Aunke no tabatin acceso pa awa y coriente nan a namora di e area, nan a cuida loke tabatin, y cu tempo nan a expande nan negoshi pa inclui diferente servicio. Nan a mantene e area di Natural
Dia 8 di maart ultimo muhenan rond mundo a uni nan mes na un paro mundial di nan trabaonan pa demostra nan rol den sociedad. Pa di 6 aña, Minister di Enseñansa y su team a organisa e evento anual "International Women's Day Conference" unda a organisa un dia yena cu oradornan
Reflehando riba e evento di Dia Internacional di Hende Muhe teni 8 di maart ultimo, na Renaissance Convention Center Minister di Educacion, sra. Michelle Hooyboer-Winklaar ta expresa di a keda sumamente contento cu e exito di e dia aki den tur sentido.
“Mi ta kere cu loke nos a trece den


text:
Diaranson den oranan di atardi, a bati alarma pa un vehiculo cu a cay for di baranca den lama na Mangel Halto. E ocupantenan a sali busca ayudo na un cas den cercania.
Polis a presenta n’e sitio y topa cu un Chevrolet color cora hinca parcialmente den lama.
E ocupantenan ta tres hoben, un mucha homber y dos mucha muhe. E vehiculo ta pertenece na mayornan di e mucha homber, kende tabata manehando esaki sin rijbewijs.
Paramediconan di ambulance a atende cu e heridonan y transporta nan pa Hospital.
Mientras tanto, e Chevrolet a wordo saca cu takelwagen di Nagico. E trabou aki no tabata nada facil.


text:
“Tur cos ta cla pa ricibi e studiantenan?” Prome Minister Mike Eman a puntra ora cu el a yega di bishita na Rosa College, un scol di mas di 150 aña cu a haya su prome renobacion completo bou Gabinete Mike Eman II.
E biaha aki e bishita di Prome Minister Mike Eman y su colega Benny Sevinger tabata pa mira e ultimo trabounan cu ta wordo haci prome cu ricibi e studiantenan, cu ta asfaltamento di e speelplaats cu un acabado fini pa proteccion di e muchanan.
“Mi ta contento cu un scol asina historico manera St. Rosa College cu den historia di educacion na Aruba a hunga un rol sumamente importante pa scol basico ta duna realce na renobacion di centro di ciudad.”
Ta masha importante den e renobacion aki, Eman a bisa, cu e speelplaats ta bay haya un acabado bunita y fini. Aworaki mayoria speelplaats di scolnan na Aruba tin asfalt, pero uno hopi bruto cu ta causa lesion n’e muchanan ora di wega, “pero esaki lo tin un bunita acabado.”
El a sigui splica cu Gobierno a pone un presupuesto pa mehora un serie di speelplaats di scolnan cu un acabado mas fini pa proteccion di e muchanan. E trabounan ta programa pa tuma lugar den e temporada di vakantie aki.
E mandatario a gradici tur esnan cu a coopera p’e proyecto aki, cuminsando cu Minister di Enseñansa Michelle Hooyboer-Winklaar, Minister Benny Sevinger, DOW, SKOA y esnan di Rosa College mes.
“Nan a bisami caba cu e docentenan no por warda pa muda y inicia nan trabou den un ambiente asina agradabel e mandatario a splica.”
Durante e bishita aki tabata presente tambe sr. Eric Vrolijk, di seccion Uitvoer di DOW, kende a splica cu un parti di trabou cu a tuma nan hopi tempo tabata e parti di dak, cu tabata di e material asbest. P’esaki mester a tuma tur e precaucionnan necesario, cu a tuma su tempo. Na su lugar a pone dak di aluminium cu isolatie cu ta brinda mas frescura den e localnan.
E scol, parti di basis y kleuter a wordo completamente renoba, hasta tegels y bañonan. Adicional a construi algun baño extra, di cual un di nan ta espacioso cu un rolstoel por drenta den dje, un cantina, y espacio pa docentenan reuni.


text:
Dialuna, pa mas of menos 9’or di mainta, polis di Playa a bay tene control na altura di e Markthallen y na e entrata/salida di e terminal di APA, unda cu nan a wordo para pa varios tour operators.
E tour operators a conta cu nan no tabata contento cu e borchinan di trafico cu a wordo poni pa DOW.
Algun touroperator a para nan bus den vaknan di parkeer unda cu claramente tabatin un borchi di trafico di e modelo E1. Bou di e borchi ta para cu tabata solamente pa taxi. Polis a splica nan cu nan no por para nan bus eynan.
E tour operators no tabata contento cu e cambio aki.
Nan a haya un advertencia, incluyendo tour operators di inicialnan JC, P, R, y J.
Lo bay tene mas control riba esaki.


text: Durante un control na Sero Colorado, polis a bin topa cu un Chevrolet modelo Spark na altura di Baby Beach. Ora cu a yega cerca, por a mira un homber y un muhe den auto. Rapidamente nan a bisti nan paña. Ora a controla, e conductor a bin resulta di ta P. di Colombia, di cual datonan polis a tuma via su rijbewijs Colombiano. El a declara cu e tin un permiso di trabao y tin estadia pa 5 aña riba Aruba. E pasaheto tabata ANGS di Venezuela, cu adres desconoci. El a identifica su mes cu un paspoort Venezolano. Durante control, a bin resulta cu el a yega Aruba dia 3 di November ultimo, y a haya 5 dia pa keda di imigracion. E no por a mustra un permiso valido di estadia. A base di esaki, el a keda deteni. El a wordo hiba na warda di San Nicolas, caminda cu el a keda presenta dilanti di Fiscal Auxiliar. Patruya a tuma contacto cu IASA, kende lo atende cu e dama pa mas investigacion.


text:
UNDA NOS FLAMANTE MINISTER NOBO DI TURISMO A KEDA?!
Comunidad Arubano un biaha mas a ser tuma haci (a wordo “genaaid”) dor di Prome Minister Mike Eman y su Gobierno. Esun cu a kere cu Mike Eman a nombra Mike de Meza como Minister di Turismo despues di e retiro di Otmar Oduber, a wordo engaña.
NO tin un Minister di Turismo nobo! Bo no ta weita Mike de Meza at all, e no ta presente ningun caminda, y e ta laga turismo den man di ATA.
Den otro palabra, turismo ta completamente sin direccion y maneho, y p’esey tambe nos ta sintá cu e siguiente resultadonan: den luna di januari 2017 Aruba a ricibi 14.25% menos turista compara cu januari 2016, na december 2016 turismo tabata 18.1% menos, na november 2016 28.7%, y na october 2016 30%. Cifranan pa ta orguyoso di nan?
Bon trabao, AVP! Pabien Mike Eman, masha pabien Mike de Meza! Di berdad boso ta un Gobierno formidabel cu Ministernan fabuloso!
Y AHATA? Eseynan tabata acerca, nan tabata para wak (“zij stonden erbij en keken ernaar!”), y tabata ok cu tur cos. Bo ta corda cu e AHATA chistoso ey ainda riba 28 di december 2016 a skirbi den corantnan local cu nan tabata spera un prome cuartal fuerte pa aña 2017?
E realidad duro y amargo ta cu turismo di Aruba ta kibra, bo por bisa hasta na filingrana; e producto hotelero di Aruba, cu su Holiday Inn y su Hilton, ta un concepto di añanan 70 di siglo pasa; e monsternan aki na Palm Beach ya no ta yena ni ta satisface ningun necesidad di e biahero di awendia, sea hoben of rico; e producto hotelero di Aruba ya no ta pas mas den e tempo moderno aki.
TURISMO DEN CARIBE
Tur destinacion turistico den e area di Caribe a ricibi na januari 2017 mas turista compara cu januari 2016, y nan tur na aña 2016 a ricibi mas turista compara cu aña 2015.
Ta p’esey mes tambe e destinacionnan aki ta haci inversionnan miyonario (“mega”) den hotelnan nobo, esta den hotelnan di 5 strea y super luhoso, cu – di e manera aki – por ofrece un producto completamente nobo.
E cadenanan di awendia, nobo y moderno, cu ta ofrece cambernan di hotel cu ta responde na e exigencianan nobo di e biahero hoben y rico, ta p. e. Grand Vela, Royalton, Kimpton, Zoëtry, Sandals y Banyan Tree; ta Jamaica, Belize, Turcs & Caicos, St. Lucia y e costa Caribeño di Mexico ta e destinacionnan favorito di inversionistanan grandi di Merca, China, Spaña y Medio Oriente.
E cambionan grandi den e producto hotelero y den e empresanan cu ta maneha y dirigi hotelnan, a tuma lugar alrededor di aña 2008 y despues di esaki; pero lamentablemente e desaroyonan (“trends”) nobo aki no a capta, ni a haya atencion at all ni di Otmar Oduber, ni di Mike Eman, ni di ATA, e ultimo aki cu toch ta esunnan cu mester ta riba nan “qui-vive”.
E atencion tabata mas dirigi toch riba propio enrikecemento mediante e “parkeer-meter”-nan, e contract di “hedging”, financiamento Panameño pa e Hard Rock Hotel, Roberto Rincón, Span Ospino, Francisco Kiko Gomez; pues nan no tabatin tempo pa sigui e cambionan grandi den turismo pa e area di Caribe, tampoco pa corda rib’e bienestar y prosperidad di e pueblo di Aruba…no, cada dia di nobo nan tabata demasiado ocupa cu e maneho di nan propio interesnan.
P’esey turismo di Aruba ta bay sigui kibra mas y mas.
Aruba NO tin e producto hotelero nobo, al contrario nos a keda sinta cu cadenanan hotelero inferior manera Holiday Inn, RIU, Hilton, Barcelo, y si Otmar Oduber a haya su kier, tambe cu un Bahia Principe, un di e empresanan hotelero “budget” all-inclusive mas barata y inferior den Caribe!
Mientras Aruba ta cabando na nada pa motibo di corupcion y un gobernacion incompetente, resto di mundo ta sigui desaroya nan industria turistico.
Anteriormente den otro articulo, ya a ser papia di e desaroyonan na Mexico y rib’e isla Hainan. Awe mi por lagabo lesa algo tocante e “theme park” nobo na Dubai, unda ta wordo inverti casi 3 biyon dollar den un “theme park” cu teaternan, un “Legoland”, parkenan di awa, shopping mallnan, hotelnan, un theme park “Hunger Games”, bailarinnan, cantantenan, entretenimiento, shownan acrobatico cu trampoline, etc., bo mes lesa:
Dubai is building a $2.8 billion theme park
Dubai is about to bring out the kid in you, and the effort is going to cost $2.8 billion. On Tuesday, the small but mighty city already known for its over-the-top luxuries unveiled plans for a nearly $3 billion theme park that will make your childhood trips to the carnival look like, well, child’s play. The Dubai Parks & Resorts boasts a Taj Mahal-inspired theater, a theme park based on Legoland, a water park, and so much more. After all, when you’ve got 9.5 square miles to work with, the sky is effectively the limit.
“Dubai Parks and Resorts is where the best of the East meets the best of the West to create a world of fun and adventure unlike any other,” the park’s website says. Included in this magnificent world will be a shopping center and a hotel, so even if you tire of the three theme parks and adjacent water works, you’ll still be able to enjoy yourself.
And that’s certainly the hope of Dubai officials, who say they want to bring 20 million visitors by 2020, making the Dubai Parks & Resorts “the ultimate year-round international tourist destination.” Many of the attractions are based on popular movies, with a Hunger Games section promising to be catnip to Katniss fans. But if you’re not an American movie fan, no need to worry — there’s a Bollywood park, too.
Already, in preparation for the park’s grand opening, more than 400 dancers and singers have been hired from across the world to provide endless entertainment. The Resorts will have costumed characters, rappers, and acrobatic trampoline artists so that the whole family will stay amused. “What we are doing is truthfully extraordinary,” said Jason Ramsburg, the director of live entertainment at the park. “We have over 400 performers and really high-quality brands with the best of the best in the world.”
Locual na otro parti di mundo si por, no por riba Aruba…pakico esaki no por sosode na San Nicolas. E contesta: E Ministernan di AVP tin nan mannan yen cu e maneho di nan propio interes.


text:
Cumpliendo cu e rekisitonan stipula den nos leynan, Gobierno di Aruba a emiti un Decreto Gubernamental caminda ta regla e fechanan clave pa cu eleccion 2017.
Durante Conseho di Minister di diabierna mainta, Prome Minister Mike Eman a firma e documento aki den presencia di otro coleganan Minister di Gabinete Mike Eman II.
Di e manera aki ta establece cu dia di eleccion na Aruba ta diabierna 22 di september 2017.
E mesun Decreto Gubernamental aki ta indica tambe e fecha pa Entrega di Lista di Partido na Conseho Nacional Electoral, cu ta diabierna 4 di augustus 2017.
Escogencia di e fecha di eleccion ta un decision di Conseho di Minister teniendo na cuenta cu e temporada di Herfstvakantie e aña aki ta cuminsa den ultimo siman di september y cu e proposito di facilita tur votador e oportunidad di eherce nan derecho constitucional.
“Como Prome Minister esaki pa mi ta un momento importante. Ta di dos biaha cu mi tin e honor pa decreta fecha di eleccion pa pais Aruba. Un dia di hubilo pasobra esaki ta un dia democratico unda cu destino di e pais ta den man di e pueblo”, Mike Eman a bisa na su salida di reunion di Consenho di Minister.
Cu e fecha conoci, departamentonan publico concerni manera Censo, Servicio di Post y Cuerpo Policial, entre otro, por haci e preparacionnan necesario.
Pais Aruba ta sigui e stapnan conforme su sistema democratico.


text:
Kyrenne mester bay Colombia urgente pero e no ta hayando yudansa
Kyrenne Croes a hay’e envolvi den un accidente na Februari 2017 y awo ta bringando pa su recuperacion, pero aki na Aruba e no...
Bin cu ley pa boet esunnan cu ainda despues di un...
Manera tur aña, e mesun storia ta pa e trailernan ta den bon condicion y preferiblemente no pallet, segun Sr. Danilo Prescott, di Bureau...
Por paga impuesto di vehiculo di motor 2018 riba diasabra solamente...
Departamento di Impuesto ta participa na tur cliente cu mester paga impuesto di vehiculo di motor di aña 2018, cu su seccion di Servicio di...
Director di DOW contento cu aprobacion di Parlamento pa por soluciona...
Ing sr.Marlon Croes: Director di DOW contento cu a haya bendicion di Parlamento pa por yega na un time table pa soluciona problema di...
SPA cu palabra di pabien pa coleganan cu a captura dos...
Bestuur di sindicato SPA kier a manda un pabien enorme pa tur coleganan cu den e dianan aki a traha asina duro cu awe...
Reunion di kwartaal cu resultadonan positivo pa AHATA
Directiva di Aruba Hotel and Tourism Association (AHATA) a tene nan prome reunion di 2018 hunto cu nan miembronan. E reunion tabata exitoso, unda...
WEB cu interupcion di suministro di awa diabierna 19 Januari 2018
Relaciona cu trabounan necesario riba e red di distribucion di awa, ta necesario pa interumpi e suministro di awa riba DIABIERNA 19 di Januari...
SIMAR lo entrega e firmanan colecta pa airco na minsiter di...
Simar lo entrega e firmanan colecta pa e tema di airco pa scolnan na Aruba, segun Sra. Maroescka Cornelie di Simar. Na September 2017 tabata...
ATA ta condena e hecho cu doñonan di watersport ta bringa...
Un video cu a bira viral tocante dos doño di Watersport bringado ariba beach dilanti turistanan ta inaceptabel, cual ATA ta condena. Sra. Ronella...
Malesanan transmiti sexualmente ta halto
Malesanan transmiti sexualmente ta halto, pa cual Sra. Monique Labad di Wit Gele Kruis ta elabora. Ta haya muchanan cu ta for di nan 12...
Mientras cu Venezuela no firma e documento no por reuni
Prome Minister Evelyn Wever-Croes despues di a ricibi pregunta di varios representantenan di prensa tocanta e decision di Venezuela di descontinua e vuelonan entre...
Celebra Dia di Betico na Museo Historico Aruba
Dia di Betico ta den porta y e team completo di Museo Historico Aruba (MHA) ta den ful preparacion pa ricibi pueblo di Aruba ariba...
Anochi di Informacion riba estudio di CIOS
CIOS ta un estudio pa formacion deportivo riba nivel di MBO cu ta wordo duna na Hulanda. Na final di e estudio por sigui...
Kiwanis Club of Aruba cu donacion na dos instancia importante den...
Recientemente, Kiwanis Club of Aruba a haci algun donacion na varios fundacion, cu ta eherce diferente trabou beneficioso den nos comunidad. Awendia no ta...
Minister Lampe: Decreto firma Aña 2018 ta aña di Papiamento
Minister di Enseñansa Sr. Lampe den conferencia a comenta e hunto cu Minister di Cultura y Minister di Telecomunicacion a firma e decreto unda...
Na Ling & Sons si tin fruta y berdura fresco tur...
Ling & Sons IGA Supercenter, e supermercado #1 na Aruba ta informa cu su carga nobo di fruta i berdura cu ta yega tur...
Ban yuda Kyrenne recauda fondo pa e bay Colombia busca su...
Kyrenne inocentemente tabata envolvi den un accidente despues di Carnaval. Pa yuda cubri gastonan di su tratamento na Colombia, lo haci un recaudacion di...
Fundacion Rancho tin plannan tocante e scarsedad di fruta y berdura
Fundacion Rancho for di hopi tempo ta wak e situacion na Venezuela ta biniendo. Desde cu nan a cuminsa na 2010, cu nan ta...
Un miho control di importacion di fruta y berdura ta na...
Keto bay fronternan cu Venezuela ta sera, cu otro palabra no tin trafico areo ni via maritimo, pa asina por haci transaccionnan cu normalmente...
Lo sinta cu tur partido envolvi pa yega na un acuerdo...
Recientemente un articulo a keda publica den medionan di comunicacion cu e noticia cu e edificio y tereno di Colegio Frère Bonifacius, cu ta...


text:
Kico ta aumenta e probabilidad cu un mucha ta experiencia lectura como algo positivo? Esaki ta depende di varios factor.
Stichting Lezen (https://www.lezen.nl/succesfactoren-leesbevordering) ta distingui, a base di estudio científico, 8 factor di exito pa promocion di lectura y di educacion di literatura.
Puntonan di exito ta: Voorlezen tanto den klas como na cas
Socializacion di lectura ta cuminsa na momento cu bo ta conta e storia n’e mucha, y ta promove cu ta aparece den e buki, segun splicacion di Michella Steenvoorde Lacle di partido POR.
E ta crea un impulso positivo n’e experiencia di lectura y ta stimula conocimento Y ta di fuerte impulso pa fomenta alfabetizacion. (Yuda e mucha papia).
Muchanan entre 0 a 6 aňa, cu ta haya nan mayornan ta lesa pa nan, ta conta nan un storia, ta crece cu e facilidad di lesa, muy contrario n’esnan cu nan mayornan nunca ta lesa pa nan.
E efecto di e storia cu e mayor ta lesa p’e mucha t’asina impactante cu e ta keda sinti te na momento cu e mucha ta drenta scol secundario.
Ya cu e ta posee mas imaginacion, ta papia cu diferente tono di voz, y ta describi su cuentanan cu mucho mas contenido.
Un mucha ta sinja tene un buki den su man, reconoce letranan y e palabra scirbi ta representa e palabra papia.
Contamento di un storia (voorlezen) ta yuda tambe cu e desaroyo di conciencia fonologico, habilidad verbal. Tambe ta percura p’e crecemento di vocabulario y comprension di historia, segun Michella Steenvoorde Lacle.
Ademas di lectura, e impacto di e storia conta ta forma e habilidad literario y e desaroyo social-emocional di e muchanan. Por ser bisa cu bo ta construi e competencia literario di un mucha na momento bo divulga e storianan asina bunita lesa.
Si e mayor y/o docente ta fomenta atencion pa storia di e lectura, e manera di trece dilanti cu picardía, cambiando di tono di voz, e mucha ta haya conocimento di tur loke ta tension, ta reconoce ficcion y ta namora di literatura.
Ademas e contamento di storia ta contribui na competencia emocional di e mucha y ta permiti pa interactua riba sentimentonan di otro.


text:
CuaternidadCuaternidad tiene 11 letras
Definición de cuaternidad aquí
Resultados de búsqueda:
Resultados de imágenes:
Youtube: cuaternidad
Nube de palabras :
- cuaternidad xuaternidad vuaternidad fuaternidad duaternidad cyaternidad chaternidad cjaternidad ciaternidad c8aternidad c7aternidad cuzternidad custernidad cuwternidad cuqternidad cuarernidad cuafernidad cuagernidad cuayernidad cua6ernidad cua5ernidad cuatwrnidad cuatsrnidad cuatdrnidad cuatrrnidad cuat4rnidad cuat3rnidad cuateenidad cuatednidad cuatefnidad cuatetnidad cuate5nidad cuate4nidad cuaterbidad cuatermidad cuaterjidad cuaterhidad cuaternudad cuaternjdad cuaternkdad cuaternodad cuatern9dad cuatern8dad cuaternisad cuaternixad cuaternicad cuaternifad cuaternirad cuaterniead cuaternidzd cuaternidsd cuaternidwd cuaternidqd cuaternidas cuaternidax cuaternidac cuaternidaf cuaternidar cuaternidae


text:
Dia 8 di maart, Dia Internacional di Hende Muher, partido MEP a celebra na grandi den Indian Rock Garden. E evento, organisa pa Forsa Femenino Grace, tabata sold out di tempran.
Durante e anochi sumamente ameno por a scucha discursonan hopi inspirativo y poesia, tabata tin reconocemento n’esnan cu a aporta na partido MEP y Forsa Femenino Grace durante 46 aña di existencia di partido, y na final tabatin un entretenimento hopi anima dor di sr. Etty Toppenberg.
Sra. Ella Tromp-Yarzagaray tabata orador invita, y a comparti cu tur esnan presente e desaroyo di derecho di hende muher durante tempo.
Tambe el’a para keto n’e logronan di hende muher durante historia. Por a nota cu tur hende a keda masha contento cu e discurso di sra. Ella Tromp-Yarzagaray, pasobra ta nos mesun hendenan.
Hopi biaha, ora bo busca hende di exterior pa papia, e por ta interesante, pero nos mesun hendenan ta haci’e mucho mas mihor.
Na final di su discurso sra. Ella Trom-Yarzagaray a ricibi un homenage pa su añanan di dedicacion na partido MEP, y na Forsa Femenino Grace.
Ademas, di e discurso di sra. Ella Tromp-Yarzagaray, sra. Yuyu Croes, Presidente di Forsa Femenino Grace, a gradici tur presente especialmente pa haci e anochi un exito un biaha mas. Sra. Clarette Quandus a declama un bunita poesia, dedica n’e hende muher.
Sra. Xiomara Ruiz-Maduro a hiba un discurso riba e tema: “No permiti miedo strobabo di haci lo corecto”, den cual el’a relata tambe riba experiencianan personal.
Finalmente sra. Evelyn Wever-Croes a hiba un discurso riba e tema internacional p’e fecha aki “Be bold for change”, “Ban p’e cambio. Sin miedo!”.
E tema internacional ta casualmente e mesun lema cu partido MEP ta hibando den comunidad. Ban p’e cambio, sin miedo, y den esaki sra. Evelyn Wever-Croes a relata kico t’e cambionan cu den su vision nos mester na Aruba, pa nos haci Aruba manera e tabata, pa nos haci nos hendenan orguyoso atrobe di nos dushi Aruba.
Un parti di e anochi a wordo dedica pa rindi homenage na damanan cu durante añanan a contribui na Forsa Femenino Grace y na partido MEP. Por a nota cu esnan cu a ricibi e homenahe a keda sumamente contento y agradecido.
E anochi a wordo clausura pa un tremendo animacion di sr. Etty Toppenberg, kende a pone tur hende riba pia pa canta y baila.
Un anochi bunita cu lo ta dificil pa lubida. Pabien Forsa Femenino Grace y pabien partido MEP.


text:
Pa vários aña kaba riba e promé djadumingu di aña a bira un tradishon ku un kantidat grandi di boto tantu chikí komo grandi ta bai na e bahia di Fuik pa asina topa otro i harma un ambiente festivo. Sigur alrededor di 200 vehíkulo marítimo i mas ku 1000 hende ta forma parti di e ambiente aki. E bahia di Fuik normalmente ta unu hopi natural i trankil, pero riba e dia spesífiko di e selebrashon e bahia ta wòrdu transformá den un sitio kaminda tin hopi konsumo di kuminda i bebida. Esaki ta trese kuné un produkshon enorme di shushi.
Indudabelmente, si no atendé ku e produkshon di shushi riba dia di Fuik di forma responsabel, e shushi lo keda atras tantu riba e bich mes i sigur tambe den fondo di e bahia. E konsekuensia pa nos medioambiente lo ta hopi negativo i pa nos bestianan bou di awa e lo por resultá devastador.
E responsabilidat pa mantené nos kosta i nos playanan limpi ta di nos tur. Kada bishitante mester kontribuí ku nan granito i manera semper Selikor lo tei pa kolektá i transportá e shushi. Di e forma akí Selikor tambe ta kontribuí na e aktividat akí. Si nos tur duna di nos parti e aktividat di Fuikdag lo tei pa basta aña i nos tur lo por sigui disfrutrá di e bunita naturalesa ku e área akí tin pa ofresé.


text:
Anteriormente ex Minister Benny Sevinger tabatin 72 coordinador for di cual 16 di nan tabata ambtenaar kendenan a bay bek nan departamento ora cu e Gobierno a wordo manda cas.
Como consecuencia di esaki ta resta 56 persona di e Ministerio anterior cu tabata maneha pa sr. Benny Sevinger.
E payroll di e 72 personanan aki cu tabata cay bou di e Minister anterior encarga cu Infrastructura tabata 7 miyon 834 florin pa aña.
Minister Otmar Oduber ta puntra sr. Benny Sevimger y esnan di partido AVP kico mester pasa cu e personanan aki aworaki cu e Gobierno ya no tey mas y a bay laga nan atras.
Den e grupo di coordinadornan aki, varios a wordo manda na departamentonan caminda cu tin vacatura di 8 hende y nan a manda 7 mas, ampliando esaki na 15, kibrando e ‘formatieplaats’ .
Si no tin espacio pa tanto hende labora na un departamento, esey kiermen cu no tin presupuesto tampoco.
Pues a engaña e hendenan aki y a uza nan durante tur e añanan y no a regla un departamento of sitio apropia pa nan traha.
‘E ta hopi baho pa un ex Prome Minister ataca Director di DRH aworaki sabiendo e situacion cu nan mes a crea y laga atras cu e entre 200 pa 300 coordinador.
E ex Ministernan cu ta actualmente den fraccion di AVP tabata den Conseho di Minister y a bay di acuerdo na 2009 cu e proposicion cu e tempo ey ami a bin cu ne cu ta ensera pa no honra decisionnan cu huridicamente no tin placa pa cubri esakinan.
Esaki t’e situacion cu ta ripiti su mes actualmente, nada diferente. Pues ora cu AVP kier keda pusha den medionan di comunicacion cu ta persecusion politico tin, ta obvio cu esaki no t’e caso”, segun Minister Otmar Oduber.
Hecho ta, cu como Gobierno a bisa, ‘mi ta bin cu mi hendenan, y mi ta bay cu mi hendenan’. Sr. Mike Eman a bisa hopi dramatico cu e si no ta para pa kita hende, sinembargo dia cu mi a bandona e Gobierno di AVP dia 3 di november 2016, el a kita decenas di hende cu a vota pa AVP, pero cu a vota y traha pami. Pues cu ki moral awe e mesun sr. Mike Eman kier bin bisa cu e no a kita ningun hende.’
Consecuentemente, aworaki ta un liña ta wordo marca tras di henter e situacion aki y si den futuro tin funcion habri, necesidad, presupuesto y e persona ta cumpli cu e exigencianan p’e funcion, E personanan aki lo ta prome pa bin na remarca pa haya e trabou n’e departamento bek. pasobra ta compronde cu na final tur hende ta traha pa nan pan y pa cria nan famia, Minister Otmar Oduber a conclui.


text:
“Mi ta hopi contento cu nos a logra crea un bon balance pa un trafico mas sigur aki na Aruba”, Minister Arthur Dowers, kende ta encarga cu e cartera di Husticia a expresa. E titula encarga cu Husticia a remarca bisando cu ainda e ta corda e cifranan alarmante di acidentenan
Day: May 15, 2017
Nos a siña con pa handle stress cu tayer di Nursing in 21st Century
Watty Vos Boulevard a cuminsa
Venezolanonan residencia na Aruba tambe a uni na nan paisano na Venezuela den protesta
Demandando libertad y pa organisa eleccion liber Mescos cu a sosode tur parti di mundo, residentenan Venezolano na Aruba tambe a uni nan mes na protesta di nan paisanonan na Venezuela, unda na Arub, ayera mainta un grupo di Venezolano a duna acto di presencia dilanti di Consulado General di Venezuela. Mayoria
Falta masha poco pa e cortina subi na Cas di Cultura pa e Concierto di VENTO DI NORTE
Clarck Abraham a bira lomba pa partido cu su abuelo a funda
Record nobo pa CITGO Aruba Refinery
CITGO Aruba Refinery ta contento di por anuncia cu durante luna di april 2017 nan Departamento Marino y di Operacion a encarga di procesa un cantidad record di 42 barco cu a drenta y sali di nos haf. For di 2013 e cantidad di barco cu ta haci uso di nan
Graduadonan di Curso “Supervision Profesional Basico” presenta pa B&P Interface Training
Recientemente, un 1 grupo di 14 participante for di e sector priva, a sigui e curso di B&P/ Interface Training tocante “Supervision Profesional Basico”. E obhetivo di e curso intensivo aki di 6 dia, tabata pa adkeri conocemento importante di supervision y pa ricibi e herment nan necesario con pa supervisa
Exitoso curso pa Secretaria organisa pa B&P/ Interface Aruba N.V.
Awe t’e D-Day pa Minister Paul Croes
Despues cu diasabra ultimo, Minister drs. Paul Croes a subi caya pa bay felicita Minister Mike de Meza pa su cumpleaños, pero tambe pa topa su otro coleganan Minister, por a sinti cu el a haya un acogida masha grandi. Unabes cu drs. Paul Croes a aparece den publico, a surgi


text:
“Palabra ta difícil despues di e asesinatonan cu a tuma lugar diasabra na Còrsou. Mi ta manda condolencia pa famia y amigonan di e defuntonan. Mi tin hopi dolor. Ta normal cu ta puntra unda nos ta bay y ta fácil pa tira falta riba e ‘otro’ sin cuestioná kico nos a haci o keda sin haci cu a hiba nos aki”, na palabra Alex Rosaria saca for di su blog.
E cantidad ridículamente halto di asesinato no ta djis un asunto di violencia di gang. Sea cu e asesesinatonan di diasabra resultá di ta relatá cu gang òf no, laga nos realisá cu ta un problema cu mester preocupá nos tur como yiu di Còrsou.
E asesinatonan aki ta causa un ambiente di miedo cu ta afectá henter nos comunidad. E ta menasá progreso y tur avanse cu nos a conocé como pueblo.
E ta comprometé e cosnan cu ta haci Còrsou un perla den laman y cu ta pone nos bisa cu nos ta oruyoso di ta yiu di Còrsou. No ta un cuestion di ‘nan cu nan’, pero un asunto di nos tur.
E no ta un problema cu Gobièrno o un Minister di Husticia so por solucioná. Pa colmo no ta existí un solucion di awe pa mañan.
Ta obvio cu nos mester invertí mas den Cuerpo Policial, ekipo, tecnologia ‘state-of-the art’ y hende pa ekipá esaki.
Mester un protocòl pa pone tur actor den e cadena hudicial traha y intercambiá inteligencia cu otro.
Tin mucho division den y entre e diferente actornan. Posiblemente un ‘team openbare veiligheid’. E cantidad di arma cu ta drenta nos pais mester ta un prioridad. Tampoco por laga e porta cu ta keda drei permitiendo e mesun hendenan drenta prison, sali, bolbe drenta, keda habrí.
Represion ta importante, pero p’ami e aspecto principal pa restablecé seguridad ta pa duna tur nos yiunan speransa y aceso igual na oportunidad pa hiba un bida decente y contento, Alex Rosaria a sigui bisa.
“Nos mester crea un comunidad den cua tur hende por sinti cu nan potencial como individuo y grupo ta alcansabel y cu esaki no ta un soño cu solamente un man yen di hende por realisá.
Nos mester di mas hende cu ta modelo pa nos comunidad.
Políticonan mester realisá cu banda di maneho y ser Parlamentario nan tin un deber cu nos hendenan pa tin un comportacion cu ta inspirá y no un di decadendia.
Religiosonan mester realisá cu si nan mes, hopi biaha cu inpunidad, ta faya cu ley, moral y nan vocacion, nan no por ta un ‘role model’ pa nos comunidad.
Y mescos ta conta pa nos organisacionnan di deporte, recreo y social caminda definitamente nos por haci cosnan mihor.
Laga nos ta sincero y admití cu nos a crea un isla di ‘nan’ y ‘nos’. Ta p’esey hopi hende den e casonan di asesinato manera nos a conocé ta papia di ‘nan cu nan’. Mi sa, mi a tende un lider político bisa mescos despues di e dòbel asesinato na Hato.
Nos mester traha riba un comunidad di inclusion caminda nos ta percura cu no pasobra nos yiunan ta bay tal skol, ta biba den tal bario, tin tal tipo di cabey, ta papia tal idioma, tin tal preferencia sexual o ta di tal religion o credo, nan no ta conta.
For di 1954 nos no a haci suficiente pa crea un bon sistema di educacion, programanan social, un economia cu ta crece y crea cupo di trabou.
Pues laga nos no hunga wega político cu e tragedia aki. Y nos como mayor tin un enorme tarea nos dilanti.
Nos t’e piesa central. Nos mester t’e ‘role model’ principal pa nos yiunan cu nos comportacion y pa crea speransa serca nan. Nos como mayor mester wak nos mes den spiel y coregí nos comportacion. Laga nos haci’é pa nan. Pa nan futuro. Pa nos pais”, Alex Rosaria a conclui su mensahe.


text:
Señor nos Dios awe nos kier bisa Bo danki pa duna cada un di nos un angel wardador cu ta compaña nos tur instante di nos bida y ta warda nos di tur tentacion. Danki pa e dia nobo aki y pa e oportunidad cu nos por encontra cu Bo atravez di Bo Palabra. Awe Iglesia Catolico ta celebra Fiesta di e arcangelnan Miguel, Rafael y Gabriel, kende nan ta aparece den Bijbel cu misionnan importante di Dios. San Miguel den Hebreo ta nifica ” Ken manera Dios” y ta un di e angelnan principal. Su nomber tawata e grito di guera den e bataya libera den shelo contra e enemigo y su siguidornan. E ta e angel di huicio ( Dan 10, 13-21 ) San Rafael su nomber ta nifica “Remedi di Dios. ” E ta esun cu ta sana e ciego Tobias ( Tobit 5,5; 12,5-22 ) E ta e arcangel amigo di esnan cu ta cana y dokter di e enfermonan. San Gabriel ta nifica “Fortaleza di Dios.” E tawata tin e mision importantisimo di anuncia na La Birgen Maria cu e lo ta e Mama di nos Salbador Hesus. ( Lc. 1, 26-38 ) Dios Tata Todopoderoso den Bo providencia milagroso Bo a yama angelnan y hende den Bo sirbishi. Laga esnan cu ta biba den Bo Gloria y sirbi Bo mahestad bira pa nos mensahero di Bo legria y wardador di Bo paz pa medio di Cristo nos Señor. Amen.
Orashon di dia 29 september 2017
Posted in Orashon di Dia


text:
Historia politico di Estados Unidos, tin cosnan cu a pasa y cu nos ta mira cu cierto similaridad den cierto desaroyo cu cosnan cu ta pasa den nos comunidad.
Ora cu analisa e declaracion cu e conocido abogado Chris Lejuez a duna den fin di siman na un medio di comunicacion y cu despues a wordo uza politicamente pa un otro medio, tin cu corda riba un storia comico cu a sosode cu e prome Presidente di Merca, sr. George Washington.
Leyenda ta bisa cu e prome Presidente di Merca, a haya como regalo for di su tata tempo cu e tabata mucha, un hacha skerpi y su tata a splica George bo cla, kico e mag of no mag kap cu e hacha aki.
Sinembargo George a bay cana den mondi patras di su cas, a corta yerba, a corta maishi y finalmente el a dicidi di kap un mata di cherry cu su tata a laga importa for di un otro pais y cu tabata duna su fruta cu cual e famia tabata horna bolo.
George a kap e mata unico aki y a bay tur contento paden pa warda e hacha y ora cu nan a ripara c’un hende a corta e mata di cherry, e hoben George kier a insisti cu no ta su persona, pero e tabata e unico cu tabatin un hacha e dia ey.
Abogado Lejuez su declaracion ta cuadra cu e storia aki ya cu su persona ta representa un cliente di dje cu tambe ta deteni n’e momentonan aki relaciona cu investigacion IBIS contra di Minister Paul Croes.
Un investigacion cu ta transformando su mes den un caso hopi complica, tanto pa tur envolvi, pa e Minister, p’e propio Fiscal cu a inicia cu e investigacion y sigur pa Ministerio Publico, e departamento envolvi den e caso aki.
Ta hopi straño, practicamente sin precedente, c’un abogado cu ta forma parti di un investigacion asina importante, ta presta su mes pa lanta ainda mas duda contra di un di e personanan envolvi den e investigacion aki, sigur ora cu e ta representa un di e aliadonan di Minister Croes.
Na prome lugar tin cu pone bon cla, cu abogado Lejuez tin tur libertad di mundo pa duna cualkier comentario cu su persona ta haya necesario pa duna sin cu tene na consideracion interes di otronan.
Sinembargo tambe ta conoci den e tipo di casonan aki, caminda e abogado tin un cliente envolvi, e por limita su mes na bisa cu “debi cu e investigacion ta andando ainda, e lo no duna declaracion algun riba e caso aki,” pero e abogado a opta pa no haci esey y practicamente el a crea un ambiente incomodo pa otronan envolvi y hasta nos por bisa su propio cliente cu e ta representa den e caso y na mes momento a crea un ambiente politico cu algun politico a uza tambe despues di su declaracion.
Es mas, abogado Lejuez tabatin hopi cliente caminda el a duna declaracion na prensa, algun caso hopi serio manera di asesinato di un hefe halto di Serlimar, caminda e abogado a “limita” dor di insisti riba inocencia di su cliente.
Un caso caminda tabatin dos hende envolvi y caminda for di inicio segun e propio abogado, su cliente a admiti di e lucha cu e victima pa defende su mes.
Ningun caminda na ningun ocasion, abogado Lejuez a uza den e caso menciona e palabra cu el a uza e siman aki den caso di Minister Paul Croes, esta esun di “incrimina” cu ta duna un toke di culpabilidad na un sospechoso, kende ainda no a haya ningun acusacion oficial presenta contra di su persona.
E declaracion di abogado Lejuez no tabata na su lugar y mas bien un tipo di declaracion asina tin cu wordo haci pa abogado di Minister Croes y ningun otro abogado.
Kisas sin cu su persona tabata desea e declaracion haci pa abogado Lejuez, a haya un toke politico cu ya caba un lider politico a declara cu “loke a sali den prensa” cual argumento ta basa riba e declaracion haci p’e abogado aki.
Ta lanta e pregunta ta ki interes e abogado a of kier a sirbi cu e tipo di declaracion aki, ya cu e no ta duna ningun balor agrega n’e caso di su cliente ni tampoco di otronan envolvi.
E unico cu el a compromete mas den bista publico tabata un persona cu e no ta representa y como tal esey ta duna un sabor amargo na loke el a trece dilanti.
Na momento asina enberdad por bay mira e interesnan politico tras di un declaracion asina y remarcabel t’e hecho cu tin hopi aspecto politico cu por wordo liga n’e declaracion di abogado Lejuez.
En realidad aki por conclui cu e abogado a incrimina su mes sin hustificacion of aclaracion logico.


text:
32
Local
Diamars 15 di Maart 2011
AWEMainta.com
Weganan Inter Insular a inicia cu hopi ambiente y emocion
DEN un Compleho Deportivo Frans Figaroa yen di deportista, mayor y fanatico a tuma lugar e apertura di e ‘Weganan InterInsular 2011’ na Aruba. Delegacion di Corsou a yega for di oranan trempan di diabierna mainta, mientras cu e delegacion di Bonaire a yega mas den oranan di merdia pa participa n’e competencia.
nalmente Aruba. Despues e hobennan di Youth in Action a duna un bunita baile di presentacion y despues a tuma lugar e sake di bala cu a keda haci pa Minister di Salubridad Publico y Deporte dr. Richard Visser conhuntamente cu e capitannan di e 4 ekipo di volleyball di e scolnan di Enseñansa Basico den e competencia.
Delegacion di Bonaire a habri e defile, sigui pa Corsou y fi-
Pa Bonaire a hiba palabra sr. Francis Wanga, ‘Hoofd van Di-
enst’ na INDEBON, pa Corsou tabata Eduard Monk, hefe di Deporte Escolar na SEDREKO y pa Aruba tabata Minister Richard Visser, kende a declara e ‘ Weganan Inter-Insular’ habri. Asina a duna inicio n’e prome weganan di volleyball cu a tuma lugar riba cancha di Compleho Deportivo Frans Figaroa na Noord, mientras cu riba Kudawecha Ballpark tambe a cuminsa cu e weganan di softbal.
Published on Mar 14, 2011


text:
Oranejstad - E motibo ta pa yega na vision di Gobierno pa baha prijs di awa y coriente. Prome Minister Evelyn Wever-Croes den Conferencia di Prensa di Gobierno dialuna mainta,
e duna un splicacion amplio riba hedging cual a bira un tema di hopi confusion y mal interpretacion e ultimo dianan cu a pasa.
E mandatario a duna di conoce cu WEB, como un compania principal di utilidad, a informa e mandatario na fin di december 2017 riba e contractnan di hedging cu a causa Aruba asina tanto daño. Esakinan tabata experirando y e ultimo lo expira fin di aña. Na e momentonan ey, e hedging tabata na mas o menos 70 dollar pa bari y e prijs di crudo tabata yegando 60 dollar pa bari dunando un diferencia no mucho halto.
WEB a informa cu e perspectativa tabata cu e prijs lo sigui subi pa cua motibo tambe WEB a haci e proposicion pa cera un otro contrato di hedging pa un periodo cortico pa asina nos por tin siguridad riba e prijs.
Prome Minister a bisa: “No ta un secreto cu Gobierno tabata tin hopi problema riba loke ta trata e contractnan di hedging cualnan nos a critica severamente. Sinembargo Gobierno a reuni cu su conseheronan y a revisa e consehonan cu WEB y Utilities a entrega nos y a base di esaki Gobierno a yega na un conclusion cu ta prudente y oportuno pa cera un contract di hedging atrobe”.
Bisando esaki, Prome Minister a enfatisa bon cla, cu esaki lo wordo haci manera a wordo haci antes den tempo cu MEP tabata den gobierno, esta na un manera responsabel.
E decision cu a wordo tuma cu e hedging mester ta pa un periodo cortico cu un pakete limita y cu un seguro cu si e prijs baha durante di e periodo cu a hedge, e costo tambe mester baha. Esaki ta un seguro poco mas caro pero hopi mas husto.
Consecuentemente a hedge na 56 dollar pa bari, consecuentemente e prijs a sigui subi y si den e siguiente tres lunanan e prijs baha, di nos tambe ta baha. Esaki ta un hedging responsabel.
E pregunta cu hopi hende ainda ta puntra ta pakico a hedge di e forma aki. Pa contesta e pregunta aki, Prome Minister a bisa lo siguiente:
“Gobierno di Aruba a comunica na e companianan di utilidad, cu e vision di e gobierno aki ta hopi simpel. Nos vision ta baha prijs di awa y coriente. Y si pa logra e meta aki, di baha awa y coriente, nos mester hedge, anto ta hedge. Y esaki ta un decision cu e compania por tuma.
Pero lo hedge na un manera responsabel y no manera e gobierno anterior a haci, pa tres aña y pa un suma halto pa full e pakete. Net lo contrario, lo bay hedge pa un periodo cortico y cu e seguro cu si e prijs baha, di nos tambe ta baha cu ta e manera responsabel pa haci esaki pa asina yega na e vision di gobierno pa baha prijs di awa y coriente.
Si den e vision di e companianan kier bay na energia alternativo, esaki ta aceptabel contal cu e resultado ta pa yega na e vision di gobierno pa baha prijs di awa y coriente.
E vision di Gobierno di Aruba pa baha prijs di awa y coriente ta e motibo pa cua mester a tuma e decision pa hedge di e manera responsabel aki. Y ta keda nos awo pa warda pa companianan di utilidad informa nos ki dia nos por mira e prome rebahonan di prijs di awa y coriente pa asina pueblo tambe cuminsa sinti esaki.


text:
Segun informacion di Cuerpo Policial, awe diahuebs merdia pa 12:02 Central di Polis ta haya un yamada cu un atraco a tuma lugar un rato prome na un cas na Warawara. Patrouille di polis presenta na e cas di biaha y ta bin conpronde cu ta trata di dos hende homber . Un color cla y un color scur. Nan a papia papiamento . Un di nan tabata tin un arma di candela na unda e la pone riba e señora chines na e cas y a pidi e pa placa. Ta asina cu nan a logra bai cu e cartera di e señora cu ta tin mas o menos afl 500,- y un iphone. Ta asina cu nan lo mester a huy den un auto color shinishi .
Atraco Team a yega na e sitio pa asina sigui cu e investigacion y tuma e datosnan . Tambe a pidi slachtofferhulp pa asina guia e señora cu a keda cu un susto.
Ken cu por a wak algo yama tiplijn di polis cu ta 11141 .


text:
No, e frase ku ta duna título na e post aki no ta na Papiamentu ma na Kabuberdianu, e lenga krioyo portugues ku ta papia na Islanan kaboverdiano. Papiamentu ta bini di Kabo Verde, esaki ta un dje konklushonnan mas importante ku lingwista Bart Jacobs a saka den su tésis tokante oríhen di Papiamentu. Jacobs ta splika ku:
sobretodo den gramátika por mira e vínkulo entre e dos idiomanan. Frasenan manera ‘Unda nos ta bai’ por pasa literalmente pa kaboverdiano, ku ta bisa ‘Unde nos ta bai’. Palabranan ku ta uza diariamente, manera ‘hòmber’ òf ‘muhé’, sí ta mas difísil di konvertí.


text:
Sito in Italia dove è possibile acquistare la consegna acquisto Viagra a buon mercato e di alta qualità in ogni parte del mondo.
Ppa-aruba.org
BENNY NISBET(PPA):
“WATERTOREN SAN NICOLAS LO A WORDE FINANCIA CU
FONDO HULANDES NATIONAAL RESTAURATIE FONDS !!”
SI , CIERTO MINISTRO A CREA IMPRESSION DEN PUEBLO DI ARUBA CU TA FONDO COMPLETO DI PRESUPUESTO DI ARUBA Y CU TA DECISION DI NAN….ESAKI SEGUN PPA NO TA CUADRA CU BERDAD….MAS TANTO DEPARTAMENTO MANERA DOW Y ALGUN OTRO TIN E TAREA DI CONTROLA E RENOVACION.
Mirando cu siman pasa e projecto di Renovacio di e Watertoren na San Nicolas a keda cla, partido PPA ta desea di splica algo di e historia POLITICO encuanto e deseo di PPA pa renova e Watertoren na San Nicolas, cual proceso ta completamente ‘los’ di e proceso di Monumentenfonds/Monumentenbureau.
Na ana 1986 Ministro di Transporte y Comunicacion sr. Benny Nisbet a larga un compania local prepara un projecto pa renovacion pa e Watertoren na San Nicolas e tempo ey. Hora mi a presenta esaki na Ministro Presidente Henny Eman .esaki na nomber di AVP a rechasa pa nos a inverti fondo den e projecto aki. E tempo e Edificio tabata propiedad di gobierno…!! AInda WEB No a bira un NV pero si tabata un semi overheidsbedrijf. Ministro Presidente Eman a bisa e tempo ey cu E no tin placa pa perde den inversion di e projecto specifico aki.
E concepto di PPA tabata pa renova e ‘Watertoren’ na San Nicolas y hasciele un atraccion turistico e.o. cu un lugar di reuni, cushina y un Restaurant den top.
Den curso di ananan durante diferente eleccion PPA como UNICO partido politico a presenta e projecto aki y ultimo eleccion tambe nos a presenta un concepto ‘updated’ cu un ‘koepel’ di glas den top for di unda den un restaurant lo bo por mira rond di San Nicolas.
WEB/MONUMENTENZORG
:
Mientras tanto WEB a bira un NV na 1990. Esaki a worde sigui cu fundacion Monumentfonds y Monumentenbureau cu a durante varios ana a bin ta hasi un bon trabao renovando varios monument akin a Aruba. Y cierto momento a pasa e Edificio aki pa Monumentenfonds. Esta un fundacion cu ta busca fondo na diferente Fundacion y Instituto majoria parti Hulandes pa renova edificionan cu worde apunta como monumento.
Pa frustracion di nos partido …… a scoge pa renova e Watertoren na Oranjestad prome cu e Watertoren na San Nicolas……algo cu simpelmente nos NO ta hana correcto pero SI nos a respeta pasobra No ta gobierno ta dicidi pero Monumentenfonds.
Ana pasa porfin a inicia e proceso pa renova e ‘watertoren’ na San Nicolas kizas NO manera PPA lo a desea… pasobra nan meta ta pa mantene mas tanto posibel den e forma cu e tabata….y siman pasa porfin a projecto aki a keda cla.
Nos ta ripiti e projecto aki ta un projecto di Monumentefonds/Monumentenbureau….completamente ‘los’ di e proceso di gobierno. Si naturalmente nan mester hana e ‘vergunningnan’ cu Ley ta prescribi pa asina construccion tuma lugar bao di e ‘tozicht’ di departamentonan di gobierno. …Pero e projecto NO ta cu fondo di presupuesto ….a lo menos Si tin aden…nos ta imagina …masha poco mes. Majoria ta fondo Europeo/Hulandes.Esta fondo di Nationaal Restauratie fonds Nederland y NO cu fondo di Pais Aruba. !!
Pesey mes…PPA ta hanele un mentira flagantre ….y un wega politico bao nivel ora AVP y miembronan di AVP pretende cu e projecto di renovacion di e Watertoren na San Nicolas….lo ta gracias NA decision di AVP….su gobierno of cualkier ministro di djele…. Esaki simpelmente NO ta berdad !!! Y pueblo di San Nicolas lo a worde engana atrobe ….!!!
PPA kier a felicita na prome lugar …Pueblo di San Nicolas cu e logro …por fin…por fin …di e renovacion aki…tambe PPA kier a felicita Monumentenfonds y Monumentenbureau pa nan contribuiccion. Finalmente PPA kier a gradici lo demas departamentonan di gobierno cu tabata envolvi cu nan trabao di control
etc. Pa e poco cu Gobierno di Aruba (AVP) lo tin di haber cu e projecto aki PPA tin e grandeza di gradici nan pa esaki ….! Pero sigur NO pa e pretencion di crea e impression den pueblo di Aruba/San Nicolas cu E lo ta decision, financiamento y control completo di gobierno esey sigur No ta cuadra cu realidad.
Aruba, 13 di maart 2013 Lider Politico di PPA
Source: http://www.ppa-aruba.org/articles/1/Watertoren%20lo%20a%20worde%20financia%20cu%20fondo%20hulandes.pdf
Your 8-year-old son wakes up crying in the night complaining that his legs are throbbing. You rub them and soothe him as much as you can, but you're uncertain about whether to give him any medication or take him to the doctor. Sound familiar? Your child is probably experiencing growing pains , a normal occurrence in about 25% to 40% of children. They generally strike during two periods: in earl
Decreto Número 57-2008 Hoja Número 1 de 20 DECRETO NÚMERO 57-2008 EL CONGRESO DE LA REPÚBLICA DE GUATEMALA CONSIDERANDO: Que la Constitución Política de la República de Guatemala, dentro de sus fines considera la vida, la libertad y la seguridad de las personas como fines del Estado, teniendo a la persona como sujeto y fin del orden social, organizándose para que ésta


text: Michael Leesly un biaha mas mester a presentá den korte. Tin akusashonnan fuerte kontra di dje ku e lo mester tabata presente durante un robo. Tambe e tabata sospecha di posishon di arma di kandela. Pa loke ta trata e posishon di arma di kandela, no por a prueba esaki i Wes a bari esaki for di mesa. Micheal Leesley entretantu tabata sera wardando pa trata su kaso. Segun su abogado, Leesly no a ser pone na altura ku su kaso lo a bai dilanti. Komo tal Wes a duna indikashon ku no a hasi masha esfuerso pa pone e hòmber aki na altura di su presensia den korte pa trata su kaso. Pa Ministerio Públiko haña chèns pa bini ku e sospechoso den korte na momentu ku trata su kaso, Wes a posponé e kaso pa tempu indefiní. Su abogado a bisa ku no ta falta di su kliente ku esaki no a presentá den korte. E la hasi petishon pa su kliente ser pone den libertat. Wes a bai di akuerdo ku esaki i a pone Micheal Leesly den libertat te ora kue kaso wòrdu trata.